text:
पटना। पटना उच्च न्यायालय पांच सौ स बेसी नौकरी स हटाउल गेल स्वास्थ्यकर्मी कए पैघ राहत प्रदान केलक अछि । स्वास्थ्य विभाग 2002-2003 मे पैघ संख्या मे तृतीय आ चतुर्थ श्रेणी कर्मचारी कए अवैध नियुक्ति क आधार पर बर्खास्त करि देने छल। एहि कर्मचारी क पक्ष मे आदेश करैत अदालत हिनका लोकनि कए तुरंत बहाल करबाक आदेश देलक अछि। अदालत क कहब अछि जे हिनका सब कए आहि दिन स सबटा सुविधा भेटबाक चाही, जहिया हिनका सब कए हटाउल गेल। न्यायाधीश मृदुला मिश्र क पीठ 319 याचिका पर सुनवाई पूरा करैत हिनकर पूर्ण बहाली क आदेश देलक। अदालत एहि स्वास्थ्यकर्मी क मामला पर दुर्गा पूजा स पूर्व सुनवाई पूरा करि लेने छल, मुदा अपन निर्णय सुरक्षित रखने छल,जेकरा आइ सुना देलक। ज्ञात हुए जे स्वास्थ्य विभाग करीब 1000 कर्मचारी कए गलत तरीका स नियुक्त मानिकए हटा देने छल। एकलपीठ 2003 मे सरकार क बर्खास्तगी आदेश कए निरस्त करि देने छल। एकर बाद किछु दर्जन भरि स्वास्थ्यकर्मी कए बहाल करि लेल गेल, जखन कि सैकड़ों कर्मी बेरोजगार रहलथि। बाद मे इ मामला अपीलीय न्यायालय मे आयल। अपीलीय न्यायालय राज्य सरकार क अपील पर स्वास्थ्य विभाग क उच्चाधिकारी क कमेटी गठित करि देलक। कमेटी कए इ देखबाक छल जे केकर नियुक्ति अवैध अछि आ केकर अनियमित। अनियमित स्वास्थ्यकर्मी कए बहाल करबाक छल, मुदा कमेटी मे सेहो गड़बड़ी शुरू भ गेल। गोपाल प्रसाद आ अरविन्द कुमार सिंह क मामला कए प्रस्तुत करैत अधिवक्ता प्रशांत प्रताप कहलथि जे एहि आवेदक क मामला मे पहिल कमेटी अनियमित नियुक्ति बतउलक, जखन कि दोसर अवैध नियुक्ति करार देलक।
मुख्य पृष्ठ समाचार हटाउल गेल स्वास्थ्यकर्मी बहाल


c: text/html

text:
छौड़ाही । ग्रामीण अपनी लगन आ मेहनत स बता देलथि अछि जे अगर सरकार हुनकर क्षेत्र क विकास करबा मे देरी करि रहल अछि त ओ खुद इ काज करबा लेल तैयार छथि। चाहे धन क मामला हुए या शारीरिक श्रम क, ओ हर प्रकार स विकास लेल तैयार छथि। कम स कम अमारी गाम क ग्रामीण त एकरा सिद्ध करि देलथि अछि। मात्र 18 दिन मे ग्रामीण आपसी सहयोग स दू हजार फुट लंबा सड़क क निर्माण केलथि अछि जे 20 वर्ष स जर्जर छल।
अमारी डीह मे नोनियां, धुनिया, अल्पसंख्यक आ अत्यंत पिछड़ल जाति क लगभग एक सौ परिवार रहैत अछि। सड़क निर्माण मे श्रमदान करि रहल महिला मरनी देवी, शबनम खातून, शकीला कहैत छथि, हुजूर बरसात त छोडू़ दियउ, सब दिन पानी लागल रहैय छै।
ग्रामीण क कहब अछि जे बीस साल स विधायक आ सांसद स समय-समय पर सड़क निर्माण क लेल कहल जाइत छल, मुदा कोनो काज नहि भेल। सडक जर्जर हेबाक कारण दोसर गाम क लोक एहि ठाम संबंध रखबा स सेहो कतरा रहल छलाह।
एहि सब कए देखलाख बाद सब गोटे एकर निर्माण करबाक फैसला कैल अछि। महिला-पुरुष-बच्चा आ बूढ सब श्रमदान स सड़क निर्माण करि देलथि अछि। लगभग अठारह दिन मे एहि सड़क क निर्माण कार्य पूरा भ गेल अछि। ग्रामीण बिना कोनो परवाह कए अपन घर क ईट सेहो सड़क मे लगा देलथि अछि। इ गौर करबाक गप अछि जे एहि मोहल्ला म रहनिहार अधिकतर गरीब छथि, मुदा हिम्मत हौसला आ जज्बा क आगू गरीबी हारि गेल।
हाथ स हाथ जुडल त बनि गेल सडक
छौड़ाही । ग्रामीण अपनी लगन आ मेहनत स बता देलथि अछि जे अगर सरकार हुनकर क्षेत्र क विकास करबा मे देरी करि रहल अछि त ओ खुद इ काज करबा लेल तैयार छथि। चाहे धन क मामला हुए या शारीरिक श्रम क, ओ हर प्रकार स विकास लेल तैयार छथि। कम स कम अमारी गाम क ग्रामीण त एकरा सिद्ध करि देलथि अछि। मात्र 18 दिन मे ग्रामीण आपसी सहयोग स दू हजार फुट लंबा सड़क क निर्माण केलथि अछि जे 20 वर्ष स जर्जर छल।

robotstxt: allowed

filter: keep


text:
मैथिली कविताक धारावाहिक गोष्ठी 'अकासतर बैसकी' दोसर साल मे प्रवेश केलक अछि. कलकत्ताक नंदन प्रांगण मे नबका सालक पहिल बैसकी रवि (10 जनवरी 2016) कें आयोजित भेल. ई वएह स्थान अछि जतय सं पहिल बैसकी शुरू भेल छल.
प्रख्यात साहित्यिक 'चंद्रेश' केर अध्यक्षता मे आयोजित बैसकी मे उमाकांत झा बक्शी, नबोनारायण मिश्र, राजीव रंजन मिश्र, भास्करानन्द झा भास्कर, आमोद कुमार झा, विजय इस्सर, संजय ठाकुर, रंजीत कुमार झा पप्पू, चंदनकुमार झा, प्रशांत कुमार ठाकुर, अमित कुमार झा, रूपेश त्योंथ आदि लोकनि कविता पढ़लनि, त' अश्विनी कुमार तिवारी केर कविता सेहो प्रस्तुत कएल गेल.
साहित्यकार राजमोहन झा ओ गुणनाथ झा केर निधन पर शोक प्रकट कएल गेल. काव्यपाठ शुरू होमय सं पहिने साहित्यिक 'चंद्रेश' मैथिली कविताक वर्त्तमान स्थिति पर इजोत देलनि.
साल 2016 हेतु सर्वसम्मति सं युवा कवि चंदनकुमार झा कें बैसकीक नबका संयोजक मनोनीत कएल गेल. संगहि एकटा 5 सदस्यीय एडवाइजरी बोर्ड सेहो गठित भेल जे गोष्ठीक वैधता, संचालन आदि पर नजरि राखत आ समय-समय पर एकर विकास ओ व्यवस्थाक समीक्षा करत. एडवाइजरी बोर्ड मे राजीव रंजन मिश्र, भास्करानन्द झा भास्कर, मनोज शांडिल्य (हैदराबाद), चंदनकुमार झा ओ रूपेश त्योंथ कें राखल गेल अछि.
संयोजक रूपेश त्योंथ नबका संयोजक चंदनकुमार झा कें शपथपत्र पर हस्ताक्षरक संग रिकार्ड पुस्तिका सौंपलनि. संचालन भास्करानन्द झा भास्कर केलनि.
रिपोर्ट : मिथिमीडिया ब्यूरो


text:
कतय गेल फिल्मक बाल कलाकार- विनीत उत्पल
(साभार- विदेह-ई-पत्रिका)
कहियो समय रहैत जे बाल कलाकार आओर बाल गीत हिन्दी सिनेमा के देखहि बला लोक कऽ मन मे उतरि जाइत छल। मुदा, आजुक समय मे नहि ते एहन बाल कलाकार अछि आओर नहि ओहन डायरेक्टर अछि जे बच्चा कऽ लऽ कऽ फिल्म बनौलियहथ जे दिल कऽ छू लेथियैथ। 1954 में एकटा फिल्म रिलीज भेल छल 'जागृति"। कहल जाइत अछि जे ई फिल्म पहिलुक फिल्म छल जहि मे बच्चा कऽ लऽ कऽ नीक गीत छल। गीत तऽ कवि प्रदीप लिखलैन छल। 'आओ बच्चो, तुम्हें दिखाएं, झांकी हिन्दुस्तान की" एखनो लोक सभ गाबैत अछि। अहि फिल्मक एकटा गीत आओर अछि जे मोहम्मद रफी गायल छल 'हम लाए हैं तूफान से कश्ती निकाल के...।"
समय बदलैत गेल, कऐक टा गीत लिखल गेल। 'बूट पालिस" में 'नन्हे मुन्ने बच्चे तेरी मुटठी मे क्या है", 'श्री 420" मे 'इचक दाना बिचक दाना",'धूल का फूल" मे 'तू हिन्दु बनेगा न मुसलमान बनेगा", 'गंगा जमुना" मे 'इंसाफ की डगर पे बच्चो दिखाओ चल के", 'सन ऑफ इंडिया" मे 'नन्हा मुन्ना राही हूं', 'ब्राह्मचारी" मे 'चक्के पे चक्का", 'दो कलियां" मे 'बच्चे मन के सच्चे" सभटा गीत बच्चा लोकक खूब नीक लागल। आओर तऽ आओर, फिल्म अराधनाक गीत 'चंदा है तू मेरा सूरज है तू' आय धरि अप्पन सोना बेटा कऽ सुताबैक काल मे गाबैत अछि। जखन खेलाबै लागत तखन आशीर्वाद फिल्मक गीत "रेलगाड़ी, रेलगाड़ी...' गाबैत छल जकरा अशोक कुमार गायलक छल। जखन घर मे मामा आबै छतिन या राति मे आंगन मे सुतल लोरी जना लोग सुनाबैत अछि 'चंदा मामा दूर के.." गीत सुनहि मे खूब नीक लागैत अछि। ओहिनो फिल्म अपना देशक गीत 'रोना कभी नहीं रोना", कालीचरणक गीत 'एक बटा दो", मिस्टर नटवरलालक गीत 'आओ बच्चों मैं तुम्हें कहानी सुनाता हूं", अंधाकानूनक गीत 'रोते-रोते हंसना सीखो" खूब सुनल आओर गायल जाइत अछि। मासूम फिल्मक गीत 'छोटा बच्चा जानकर" कोनो काल मे सभक मुंह में रहैत छल।
हिन्दी फिल्मी दुनिया मे एहनो काल छल जहिया बेबी तबस्सुम, बेबी गायत्री, मास्टर रतन, हनी इरानी, पल्लवी जोशी, नीतू सिंह, मास्टर मयूर के देखहि लेल लोक सिनेमा हॉल जाइत छल। मुदा, अहि गप से इनकार नहि करल जा सकैत अछि जे आब फिल्म मे अलग तरह के स्वादक लेल बाल कलाकारक अभिनय देखल जाइत अछि। कहियो दू टा प्रेमीक मिलाबैक लेल बाल कलाकार के फिल्म मे लेल जाइत छल जे आबक फिल्म मे नहि अछि। क्याकि मोबाइल, इंटरनेट के दुनिया आबि गेल सं नहि कबूतर, तोता अछि आओर नहि कोनो बच्चा, जकरा सं प्रेमपत्र भेजबा मे मजा आबैत छल।
एकटा फिल्म आयल छल 'ब्लैक"। ओकरा में संजय लीला भंसाली बनौलित छल। आयशा कपूर जेना अभिनय करैलक छल जाहि सं खूब फिल्म देखल गेल आैर सर्वश्रेष्ठ फिल्म बनी गेल छल। अमोल गुप्ते के तारीफ करल जाइ सकैत अछि। क्याकि आमिर खान के साथ डिसलेक्सिया से पीड़ित बच्चा पर 'तारे जमीं पर" बनौलियथिन। खूब नीक अभिनय करैक लेल दर्शील सफारी के घर-घर मे लोक चिन्है लागल। अहि मे अमिताभ बच्चन कोना ककरो से पांछा रहैतियैथ। भूतनाथ मे अभिनय कऽ लोकक दिल जीत लेलखिन। अमन सिद्दकी एकरा में बंकूक भूमिका निभैलखिन रहैत छल।
('विदेह' ७० म अंक १५ नवम्बर २०१० (वर्ष ३ मास ३५ अंक ७०)- आलेख विनीत उत्पल- (बाल विशेषांक))


text:
पटना । नवी मुंबई स्थित पेंटागन समुद्री प्रशिक्षण आ अनुसंधान संस्थान (पीएमटीआरआई) बिहार मे मर्चेंट नेवी प्रशिक्षण संस्थान खोलबाक इच्छा( प्रकट केलक अछि। पीएमटीआरआई एहि संबंध मे एकटा प्रस्ता(व बिहार सरकार कए पठेलक अछि, जाहि पर बिहार सरकार सेहो सकारात्ममक उत्त र देलक अछि। जानकारी क अनुसार एहि संबंध मे पिछला मास पीएमटीआरआई क अधिकारी पटना क दौरा सेहो केलथि अछि। हालांकि सरकार दिस स एखन अधिकारिक तौर पर किछु नहि कहल जा रहल अछि, मुदा सूत्रक दावा अछि जे मुख्यरमंत्री क मार्च मे मुंबई यात्रा क दौरान एहि पर अंतिम फैसला होएत। ज्ञात हुए जे निवेश कए प्रोत्सााहित करबा लेल मार्च मे नीतीश कुमार मुंबई जा रहल छथि। एहि बीच योजना कए जमीन पर उतारबा लेल बिहार क प्रशासनिक अधिकारी सेहो मुंबई स्थित मर्चेंट नेवी प्रशिक्षण संस्थान क दौरा क रहल छथि। बिहार राज्य औद्योगिक विकास प्राधिकरण क प्रबंध निदेशक दीपक कुमार सिंह पिछला सप्ताकह मुंबई क प्रमुख मर्चेंट नेवी प्रशिक्षण संस्थान क दौरा केलथि अछि। जानकारक कहब अछि जे बिहार सरकार ओहि क्षेत्र मे सेहो संभावना ताकि रहल अछि जाहि मे एखन धरि ओकर कोनो खास स्थान नहि रहल अछि। एहन मे राज्य सरकार मर्चेंट नेवी सन क्षेत्र स आयल प्रस्तानव पर काफी उत्सांह देखा रहल अछि आ एहि क्षेत्र मे सेहो बिहार क दमदार उपस्थिति दर्ज करेबा क तैयारी क रहल अछि। बिहार सरकारक एकटा अधिकारी क कहब अछि जे अगर कोनो संस्था न पटना मे एकटा समुद्री प्रशिक्षण केंद्र स्थापित करबाक इच्छा प्रकट केलक अछि त बिहार लेल इ शुभ संकेत अछि। विश्व स्तरीय मर्चेंट नेवी प्रशिक्षण संस्थान खोलबा लेल सरकार ओहि संस्थावन कए आमंत्रित करि रहल अछि। एहि स पटना मे एकटा विश्व स्तरीय प्रशिक्षण केंद्र क स्थापना भ सकत आ बिहार क युवा कए रोजगारक अवसर भेट सकत।
बिहार फाउंडेशन क प्रवक्ता क अनुसार बिहार मे निवेशक कए आकर्षित करबा क जे प्रयास भ रहल अछि ताहि मे सेहो इ प्रस्ताकव मदद करत। एहि स युवा वर्ग क प्रतिभा कए निखारल जा सकत आ युवा कए नीक रोजगार भेट सकत।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
बिहार मे खुलत मर्चेंट नेवी प्रशिक्षण संस्थान
पटना । नवी मुंबई स्थित पेंटागन समुद्री प्रशिक्षण आ अनुसंधान संस्थान (पीएमटीआरआई) बिहार मे मर्चेंट नेवी प्रशिक्षण संस्थान खोलबाक इच्छा( प्रकट केलक अछि। पीएमटीआरआई एहि संबंध मे एकटा प्रस्ता(व बिहार सरकार कए पठेलक अछि, जाहि पर बिहार सरकार सेहो सकारात्ममक उत्त र देलक अछि। जानकारी क अनुसार एहि संबंध मे पिछला मास पीएमटीआरआई क अधिकारी पटना क दौरा सेहो केलथि अछि। हालांकि सरकार दिस स एखन अधिकारिक तौर पर किछु नहि कहल जा रहल अछि, मुदा सूत्रक दावा अछि जे मुख्यरमंत्री क मार्च मे मुंबई यात्रा क दौरान एहि पर अंतिम फैसला होएत। ज्ञात हुए जे निवेश कए प्रोत्सााहित करबा लेल मार्च मे नीतीश कुमार मुंबई जा रहल छथि। एहि बीच योजना कए जमीन पर उतारबा लेल बिहार क प्रशासनिक अधिकारी सेहो मुंबई स्थित मर्चेंट नेवी प्रशिक्षण संस्थान क दौरा क रहल छथि। बिहार राज्य औद्योगिक विकास प्राधिकरण क प्रबंध निदेशक दीपक कुमार सिंह पिछला सप्ताकह मुंबई क प्रमुख मर्चेंट नेवी प्रशिक्षण संस्थान क दौरा केलथि अछि। जानकारक कहब अछि जे बिहार सरकार ओहि क्षेत्र मे सेहो संभावना ताकि रहल अछि जाहि मे एखन धरि ओकर कोनो खास स्थान नहि रहल अछि। एहन मे राज्य सरकार मर्चेंट नेवी सन क्षेत्र स आयल प्रस्तानव पर काफी उत्सांह देखा रहल अछि आ एहि क्षेत्र मे सेहो बिहार क दमदार उपस्थिति दर्ज करेबा क तैयारी क रहल अछि। बिहार सरकारक एकटा अधिकारी क कहब अछि जे अगर कोनो संस्था न पटना मे एकटा समुद्री प्रशिक्षण केंद्र स्थापित करबाक इच्छा प्रकट केलक अछि त बिहार लेल इ शुभ संकेत अछि। विश्व स्तरीय मर्चेंट नेवी प्रशिक्षण संस्थान खोलबा लेल सरकार ओहि संस्थावन कए आमंत्रित करि रहल अछि। एहि स पटना मे एकटा विश्व स्तरीय प्रशिक्षण केंद्र क स्थापना भ सकत आ बिहार क युवा कए रोजगारक अवसर भेट सकत।


text:
पटना । आखिरकर ऊर्जा मंत्रालय, भारत सरकार बांका जिलान्तर्गत ककवारा मे 4000 मेगावाट क्षमताक अल्ट्रा मेगा पावर प्रोजेक्ट स्थापित करबाक स्वीकृति प्रदान क देलक। एहि स बिहार कए 2000 मेगावाट बिजली भेटत। सबस पैघ गप जे एहि संयंत्र लेल कोल ब्लाक क व्यवस्था भ गेल अछि। इ प्रोजेक्ट ऊर्जा क क्षेत्र मे पैघ उपलब्धि अछि। प्रोजेक्ट लेल तीन हजार एकड़ भूमि क आवश्यकता छल जेकर व्यवस्था पहिने क लेल गेल अछि। चयनित भूमि बंजर भूमि अछि । प्रोजेक्ट क लागत करीब 32 हजार करोड़ आउत। एहि स वर्ष 2019-20 तक जेनरेशन शुरू भ जाएगा। राज्य क ऊर्जा मंत्री विजेंद्र यादव इ जानकारी देलथि। ज्ञात हो जे मुख्यमंत्री नीतीश कुमार आ ऊर्जा मंत्री बिजेन्द्र प्रसाद यादव अल्ट्रा मेगा प्रोजेक्ट लेल काफी दिन स प्रयास क रहल छलाह। प्रदेश मे बिजली उत्पादन स संबंधित एहन प्रोजेक्ट आइ धरि नहि लागल छल। एकरा लेल राज्य सरकारक बेगरता एहि स प्रकट होइत अछि जे बिहार इंफ्रास्टक्चर भूमि तकबा मे मात्र एक सप्ताह क समय लेलक। एकर बाद केन्द्रीय टीम जाहि मे केन्द्रीय विद्युत प्राधिकरण क निदेशक पीडी शिवाल, सचिव एमएस पुरी, मुख्य अभियंत अरुण कुमार जैन, पावर फाइनेंस कारपोरेशन क सलाहकार डीके गोल्होत्रा सहित अन्य अधिकारी शामिल छलाह से जमीन देखि एहि परियोजना कए मंजूरी देबा लेल फाइल आगू बढेलथि। अंतत: ऊर्जा मंत्री ज्योतिरादित्य सिंधिया एहि परियोजना कए मंजूरी प्रदान क बिहार क चिरपरिचित मांग कए पूरा क देलथि। ज्ञात हो जे राज्य सरकार कए बाढ़ थर्मल पावर मे 50 फीसदी हिस्सेदारी भेटल आ बरौनी थर्मल लेल कोल लिंक देल गेल। दोसर दिस बिहार सरकार चौसा, बक्सर आ कजरा मे पावर प्लांट लगेबाक तैयारी सेहो शुरू क देलक अछि। ओना एकरा लेल एखन धरि कोल ब्लाक नहि भेटल अछि। बिहार राज्य विद्युत बोर्ड क जनसंपर्क निदेशक हरेराम पाण्डेय क कहब अछि जे अल्ट्रा मेगा पावर प्रोजेक्ट लगलाक बाद प्रदेश क बिजली समस्या एकटा इतिहास बनि जाएत।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
मिथिलाक बात, विचार आ आन्दोलन कें आगू बढ़बैत अखिल भारतीय मिथिला पार्टी कोलकाता मे राज्य इकाई केर गठन क' रहल अछि. आगामी रवि (17 दिसंबर) कें बेरिया 4 बजे सं भारत सभागार मे एक आमा सभा आयोजित अछि, जाहि मे इकाई गठन होएत आ नेतागण अपन उद्गार व्यक्त करताह.
एहि आयोजन मे राज्यक मैथिल बुद्धिजीवी, समाजसेवी ओ एक्टिविस्ट लोकनि भाग लेताह. कहि दी जे पश्चिम बंगाल इकाई केर प्रभार मिथिला एक्टिविस्ट उमाकांत झा बक्शी कें देल गेल अछि. रविदिन पार्टीक राज्य इकाई केर औपचारिक घोषणा भ' जाएत.
इकाई गठन सभा मे आंदोलनी कमलेश झा, किशोरीकांत मिश्र, समाजसेवी कामदेव झा, संपादक राजनन्दन लाल दास भाग लेताह त' जीबेन्द्र मिश्र, दिलीप झा, मालती झा, प्रेमनारायण झा, भवनाथ मिश्र आदि लोकनिक एक्टिव भूमिका रहतनि. आयोजन मे पार्टीक राष्ट्रीय महासचिव संजय मिश्र सेहो उपस्थित रहताह. ओतहि राज्य प्रभारी उमाकांत झा बक्शी द्वारा एहि आम सभा मे मैथिल कार्यकर्ता लोकनि कें फुजल आमंत्रण देलनि अछि.
आमसभा मे मिथिला-मैथिल-मैथिली मे इंटरेस्ट रखनिहार लोक आबि भाग लेथि आ अपन बहुमूल्य सुझाओ सं पार्टी कें आगूक दिशा तय करबा मे योगदान करथि, एहि तरहक आह्वान कएल गेल अछि.
ज्ञात हो जे महानगर कोलकाता ओ उपनगरीय क्षेत्र मे लगभग 15 लाख मैथिल जनसंख्या निवास करैत अछि आ पूरा राज्य मिला ई अओर बहुत बेसी भ' सकैत अछि. जें कि कलकत्ता मिथिला आंदोलनक जनक रहल अछि, ई आमसभा बेस महत्वपूर्ण भ' सकैत अछि.


text:
जयप्रकाश नारायणक माथपर 4 नवम्बर 1974 के ँ पटनामे एक निर्दय अर्द्धसैनिक बल दमगर लाठी चला देने छल। जँ संग चलि रहल नानाजी देशमुख ओहि लाठीकेँ अपना बाँहिपर रोकि नञि नेने रहितथि तँ अनर्थ भऽ सकै छल।
जेपीक नेतृत्वमे चलि रहल ऐतिहासिक बिहार आन्दोलनक क्रममे भेल एहि घटनाक विरोधमे बेसी जनाक्रोश छल। एकरा विरोधमे साहित्यकार फणीश्वर नाथ रेणु पद्मश्री घुरा देने छला।
आजुक भ्रष्टाचार विरोधी आन्दोलनमे साहित्यकार लोकनिक लगभग अनुपस्थितिक पृष्ठभूमिमे नागार्जुन -रेणुक जेपी आन्दोलनमे तखुनका मजगूत उपस्थिति मोन पड़ैत अछि।
रेणुकेँ 1970 मे पद्मश्री भेटल छल। नागार्जुन आ रेणुकेँ 1972 मे बिहारक तत्कालीन राज्यपाल देवकान्त बरुआ तीन सय टाकाक आजीवन मासिक वृत्ति देब आरम्भ क रौने छला। एहि लाठीचार्जक विरुद्ध रेणु आ नागार्जुन ओकरो भविष्यमे नञि लेबाक निर्णय केने छला। जेपी केर उपस्थितिमे सभा मञ्चपर जखन एकर घोषणा भेल तँ जेपीक आँखि नोरा गेल छल। मोन राखी जे रेणु आ नागार्जुन जेपी आन्दोलनमे सम्मिलित ओहि साहित्यकार लोकनिमेसँ छला जे जहल सेहो गेल छला। जहल यात्रासँ घुरबाक बाद फणीश्वर नाथ रेणुसँ साप्ताहिक प्रतिपक्षक संवाददाताक रूपमे एहि पंक्तिक लेखक गपशप केने छला।
रेणु पटनाक राजेन्द्र नगरमे रहै छला। हुनकासँ गप करब एक गोट फराक अनुभव होइत छल। ओना तँ ओ सदिखन पटनाक कॉफी हाउसमे बैसै छला।
कॉफी हाउसमे हुनक रेणु कॉर्नर छल। ओहि कोनमे ओ अपन साहित्यकार आ पत्रकार मित्रक संग बैसल करै छला। राजेन्द्र नगरक एक गोट फ्लैटमे ओ अपन पत्नी लतिका रेणुक संग रहै छला।
सुरेन्द्र किशोर तहिया ओहि फ्लैटमे आसान आ आडम्बरहीन वातावरणमे हुनकासँ गप केने रहथि।
ओ एक गोट पैघ साहित्यकार छला। साप्ताहिक प्रतिपक्ष लेल ओ समय निकाललनि। ओ ई अवश्य कहने छला जे गपशप छपबा लेल पठेबासँ पहिने ओ हुनकासँ देखा लेथि। सुरेन्द्र किशोर ई सावधानी केलनि। ओ पाण्डुलिपिमे अपन कलमसँ किछु परिवर्तन केलनि। हुनका ओहिना मोन छनि जे कोन तरहेँ फर्शपर ओछाओल गेल पटियापर बैसि चाह पीबैत-पियाबैत पाण्डुलिपिकेँ सुधारि रहल छला।
भेट वार्ता छपबाक बाद रेणु सन्तुष्ट छला। कवि कमलेशक सम्पादकत्वमे प्रकाशित प्रतिपक्ष एक चर्चित हिन्दी साप्ताहिक पत्रिका छल। ओना जार्ज फर्नांडिस ओहि पत्रिकाक प्रधान सम्पादक आ सञ्चालक छला, मुदा ओहिमे गिरधर राठी, मंगलेश डबराल, रमेश थानवी आ एनके सिंह सन पत्रकार सेहो काज करै छला। हुनका लोकनिकेँ लिखबाक छूट छल।
राजनीतिक हलचलसँ भरल एक विशेष राजनीतिक परिस्थितिमे लगभग 39 बरख पहिने रेणुसँ ई गपशप कयल गेल छल। गपशप प्रतिपक्षक 10 नवम्बर 1974 केर अंकमे छपल। ओकरा आइयो पढ़ब रचिगर आ प्रासंगिक लागत। ई गपशप एहि ठाम पुन: प्रकाशित कयल जा रहल अछि। फणीश्वर नाथ रेणुसँ सुरेन्द्र किशोरक गपशप केर हिन्दीसँ मैथिली अनुवाद प्रस्तुत कऽ रहल छथि रोशन कुमार मैथिल-
प्रश्न - सरकारी दमन आ हिंसाक अतिरिक्त ओ कोन बात छल जे अहाँकेँ एहि आन्दोलनमे सक्रिय हेबाक प्रेरणा देलक?
फणीश्वर नाथ रेणु- हिंसा आ दमन तँ 18 मार्च 1974 केर बाद प्रारम्भ भेल अछि, मुदा हम तँ बहुत दिनसँ औना रहल छलौँ। भ्रष्टाचार जाहि तरहे व्यक्ति आ समाजक एक-एक अंगमे घून जकाँ लागि गेल अछि, ओहिसँ सभ किछु बिनु मतलबक भऽ चुकल अछि। हम किनका लेल लिखताँै ! जकर दम घुटि रहल हो, ओ लिखि कोना सकैत अछि? हमरा लोकनि एक दमघोँटू कोठलीमे बन्न छलौँ। जँ एहि आन्दोलनक रूपमे स्वच्छ हवा लेल एक खिड़की नञि खूजल रहितै तँ हम स्वयं आत्महत्या कऽ लितौँ। ई आन्दोलन तँ जीबाक चेष्टा अछि।
प्रश्न - देशक साहित्यकार लोकनिसँ, बिहारक आन्दोलनक सन्दर्भमे अपनेक की अपेक्षा अछि?
रेणु - कोनो तरहक अपेक्षा,नञि अछि। अपेक्षाक भरोसे तँ देश चैपट भऽ रहल अछि। हमरासँ माने एक इकाइसँ जे अपेक्षा छल, से हम कऽ रहल छी।
प्रश्न - अखिल भारतीय लोकतांत्रिक रचनाकार मञ्चक स्थापनाक आवश्यकता कियैक भेल?
रेणु - मञ्च, संघ आ गोष्ठी आदि शब्दसँ हमरा घृणा भऽ गेल अछि। हमरा मसाला युक्त पुलावक गन्ध नीक लगैत अछि। ओना अपचक स्थितिमे सुगन्ध वमन करबा दैत अछि। ओना अखिल भारतीय रचनाकार मञ्चक सूत्रधार नागार्जुन केर सक्रिय होयब अत्यन्त प्रेरणादायक अछि। अत: हम एहि सन्दर्भमे हुनकासँ गपशप कऽ रहल छी।
प्रश्न- की अपनेक भीतरक साहित्यिक रचनाकार आ परिवर्तनक आग्रही राजनेता कोनो द्वंद्व अनुभव करै छथि?
रेणु - राजनीतिक नेता हम तँ छी नञि, मुदा जाहि दिन ई साहित्यकार अपन भीतर द्वंद्व अनुभव नञि करता, ओ रचनाकार नञि रहि जेता।
प्रश्न - की राजनीतिमे साहित्यकारक ओहिने भूमिका होयत, जेहन सामान्य राजनीतिक कार्यकर्त्ता लोकनिक होइत अछि?
रेणु - साहित्यकार सेहो जन होइत छथि आ ओहो राजनीतिसँ उत्पन्न समस्यासँ अपना तरहे जूझै छथि। अहाँकेँ मोन होयत बिहारमे 1967 मे जखन भयंकर अकाल पड़ल छल तँ पहिने हम आ अज्ञेय जी अकालग्रस्त क्षेत्रक यात्रा केने छलौँ। ओकर रिपोट दिनमानमे छपल छल।
ओहि यात्राक क्रममे हमरा लोकनि अकालक विभीषिका देखाबऽ वला अनेक चित्र नेने रही, जाहिसँ सरकारकेँ आपत्ति भऽ सकै छल। संगे हमरा लोकनिकेँ ओ गिरफ्तार सेहो कऽ सकै छल मुदा, ओ काज ओ तहिया नञि केलक। 9 अगस्त , 1974 के ँ फारबिसगञ्ज (पूर्णिञा) मे हम सभ बाढ़पीड़ितक राहति लेल प्रदर्शन केने छलौँ।
साहित्यकार लोकनिक भूमिकाक सम्बन्धमे एक बात आओर कहि दी। 1967 मे रौदी ग्रस्त क्षेत्रक चित्रक कनाट प्लेसमे प्रदर्शनी लगाओल गेल छल आ ओहिसँ प्राप्त टाका रौदी ग्रस्त पीड़ितक मदति लेल पठा देल गेल छल।
प्रश्न - अपने 1972 मे काँग्रेसक विरुद्ध विधानसभाक चुनाव लड़ने रही आ आइ एहि आन्दोलनमे सेहो योगदान कऽ रहल छी। की एहि दुनूमे कोनो तरहक सम्बन्ध अछि?
रेणु- 1970 केर दिसम्बरक अन्तिम सप्ताहमे अखिल भारतीय लेखक सम्मेलन भेल छल। सम्मेलनक एक मास पूर्व हमरा मुसहरी (मुजफ्फरपुर) सँ जयप्रकाश नारायणक पत्र भेटल छल। ओ हमरा माध्यमे देशक प्रत्येक लेखकसँ भूखल आ बीमार जनतासँ जुड़बाक आग्रह करैत लिखने छला जे मैला आँचल आइयो मैल अछि अपितु आओर मैल भऽ गेल अछि।
हम ओहि दु:ख भरल चिट्ठीकेँ ओहि सम्मेलनमे पढ़ि कऽ सुना देने छलौँ, मुदा नन्द चतुवेर्दी ठीक लिखलनि (दिनमान: मत सम्मत : 22 सितम्बर 1974) अछि जे बहुत रास बहसबाजी होइत रहल, सामान्य जन, मामूली आदमी, क्रान्ति, प्रतिबद्धता आ लेखक लोकनिक भूमिका सन प्रतापी विषयपर, ने रेणुक उल्लेख भेल ने जयप्रकाशक आ ने गामक थाकल-हारल जनताक।
एकरा बादे चुनाव आयल। मैला आँचल आ परती परिकथाक बाद एक एहन रचनाक आवश्यकता छल जे आजुक परिस्थिति -दु:स्थितिकेँ अपनामे समेटि सकय, आओर तखने ओहि श्रृंखलामे हमर तेसर रचना पूर्ण होइतै। ओना हमरा लागि रहल छल जे कतौ हम अटकि गेल छी। एकरा संगे चुनाव दंगलमे उतरबाक पूर्व हमरा सोझा कतेको अन्य प्रश्नक संग -संग बुलेट वा बैलेट (?) केर सेहो प्रश्न छल। कारण पछिला बीस बरखमे चुनावक ढंग तँ बदलल अछि, मुदा ओहिमे बुराइ बढ़ैत गेल अछि। माने टाका लाठी आ जाति तंत्रक चलती भऽ गेल अछि।
अत: हम तय केने छलौँ जे हम स्वयं पहिरि कऽ देखी जे जूता कतऽ कटैत अछि। किछु पाठ अवश्य खर्च भेल, मुदा बहुत रास कटु-मधुर आ सत्य अनुभव भेल। ओना भविष्यमे हम कोनो चुनाव नञि लड़ऽ जा रहल छी। जनता हमरा कोनो सांसद वा विधायकसँ कम स्नेह आ सम्मान नञि देलक अछि। आइयो पञ्जाब आ आन्ध्रक सुदूर गामसँ जखन हमरा चिट्ठी भेटैत अछि तँ बहुत सन्तोष होइत अछि। एक बात आओर कहि दी ,1972 केर चुनाव हम मात्र काँग्रेसक विरुद्ध नञि, अपितु सभ राजनीतिक दलक विरुद्ध लड़ने छलौँ। (स्मरण रहय जे फारबिसगञ्ज विधानसभा चुनाव क्षेत्रमे निर्दलीय उम्मीदवार रेणुकेँ 6,498 मत भेटल छल। काँग्रेसक विजयी उम्मीदवार सरयू मिश्रकेँ 29,750 आ समाजवादी पार्टीक लखनलाल कपूरकेँ16, 666 भोट भेटल छल।)
प्रश्न - (जेपी) आन्दोलनक भविष्यक सम्बन्धमे अपने की सोचै छी?
रेणु - चारि नवम्बर आओर ओकरा बाद की होइत अछि, हम जीवित बचब वा नञि, एहिमे सेहो हमरा सन्देह भऽ रहल अछि। बरख 1942 सँ चौगुन बेर नरसंहार तँ भऽ चुकल अछि। आब तँ सत्ताधारी जमातिक व्यवहार देखि कऽ यैह बुझाइत अछि जे बांग्लादेशमे पाकिस्तानी नरसंहारक तरहे एक दिन नागार्जुन, रेणु, लाल धुआं, बाबूलाल मधुकर आ अनेक बुद्धिजीवी लोकनिक लहास एक ठाम पाओल जायत!
सीपीआइ केर एक गोट छौँड़ा आयत आ जयप्रकाशक कारकेँ बमसँ उड़ा देत! आरो बहुत किछु भऽ सकैत अछि, मुदा सत्ताधारी वर्ग ई नीक तरहँे जानि लेथि जे जयप्रकाश नारायणक गिरफ्तारी -जकर जोरसँ चर्चा अछि-केर बाद ओ स्थिति होयत जे गान्धी जीक गिरफ्तारीपर 1942 मे सेहो नञि भेल छल।
(रेणुक आशंका एक हद धरि सत्य साबित भेल। 4 नवम्बर,1974 के ँ पटनामे जयप्रकाश नारायणक नेतृत्वमे निकलल जुलूसपर अर्द्धसैनिक बल लाठी चलेलक। स्मरण रहए जे लाठी स्वयं जेपीकेँ निशाना बना कऽ सेहो चलाओल गेल। )


text:
समधीन
बरदहट्टामे
जहिना गोटे बरदक जोड़ा एहेन रहैत जेकर सिंग-सिंगहारक संग रंगो-रूप आ पुछो-पएरक
एहेन मिलान रहैए जे अनठियाकेँ परेखेमे ने अबैए जे दुनू दू छी आकि एक्के, तहिना गाममे
सिनुरिया काका आ खजुरिया समधीनक बीच अछि। ओना सिनुरिया कक्काक असल नाआें ‘राधारमण’ आ खजुरिया समधीनक नाआें ‘हसीना खातून’ छियनि। मुदा से छियनि माए-बापक देल नाआें।
जाबे राधारमणक माता-पिता जीबैत रहथिन ताबे तक तँ राधारमणे नाआें बेसी लोक जनै
छेलनि मुदा अपन आँखि-पाँखि भेला पछाति ‘सिनुरिया काका’ नाआें अरजि लेलनि। जइसँ पछिला नाआें मटिया-मेट भऽ गेलनि आ ‘सिनुरिया काका’क नाआेंसँ सभ जानए लगलनि, जनैत-जनैत नाउँए पड़ि गेलनि। मुदा तइले सिनुरिया काकाकेँ मिसियो भरि
रोग-राग मनमे नै छन्हि, जहाँ धरि खुशीए छन्हि। खुशीक कारण
ई छन्हि जे गामक लोक जखनि बहराए लगल आ जाबे तक गाम बिसराएल नै छेलै ताबे तक जे
कोनो-कोनो फूल, फल, तरकारी आ अन्नोक
बीआ अनतएसँ आनि गाममे लगौलक, तहीमे दस-बारह तरहक सिनुरिया आम
सेहो आबि गेल। ओना सभ आमक रंगो आ साइजो एके रंग नहियेँ आ ने सुआदे आकि रसे-गुद्दा
एकरंग। मुदा देखैमे तँ लाले-लाल, सिनुराएल लाल, अलाएल लाल, गुलाएल लाल तँ अछिए। किछु एहनो अछि जे
जखने टिकुला होइए तखनेसँ ललए लगैए आ किछु एहनो अछि जे जखनि कोशाइए तखनि लाली पकड़ै
छै अा किछु एहनो अछि जे जुआइत-जुआइत पकड़ै छै। ओना पकलापर तँ अधिकांश आनो आम
ललिआइए जाइए।
गाममे
आम तँ दस-बारह रंगक बढ़ि गेल, मुदा नाआें सबहक हेरा गेल। हेराएल ऐ दुआरे जे
रोपिनिहारे बिसरि गेला। बिनु फड़ने गौआँकेँ मतलबे कोन,
बिसरबो केना ने करैत, समए छल जखनि उत्तर-प्रदेश, भोजपुरसँ लऽ कऽ ढाका-बंगाल तक जोड़ल छल, जे ससरि
पंजाब दिस बढ़ल आ बढ़ैत-बढ़ैत दिल्ली, बंगलोर, बम्बइ दिस बढ़ि गेल। नोकरीए करैक छै तँ जेतए बेसी पाइ हेतै, तेतए जाएत। ओकरा कोन जरूरी छै जे गामक गुलाब खासक सिनुर परखत। जखनि गामेक
नै परखत तँ आनठामक तँ सहजे बाढ़िक पानि जकाँ आएल-गेल।
सुभ्यस्त
समए भेने अदरो नक्षत्र अपन रंग जहिना देखा देलक, तहिना गामक आमो गाछी देखौलक। लाले-लाल
गाछी सबहक बहरबैया आम चमकए लगल। कोनो नब वस्तु भेटने मनमे उत्साह जगिते छै, तहिना आमक रंग देखि-देखि लोकोकेँ जगल। मुदा सभ साइजक रहितो सबहक रंग
एकरंगाहे छै। गुलाब-लाल, सिनुर-लाल आ आल-लाल परखैक लोककेँ
जरूरते की छै। आम छी खाइक वस्तु भेल। ओकर गुण तँ ओतबे ने भेल जे मीठो हुअए आ
बेसीओ हुअए। तैसंग बेसी फड़बो करए। गौआँक उत्साह एते बढ़ि गेल जे आमक विचार करब
जरूरी भऽ गेल। तइमे सबहक गाछीक आम सहरगंजा भऽ गेल। एक तँ अपन जे पुश्तैनी अछि ओ
तँ अपन नाआें जपिए रहल अछि मुदा नबकाक नामकरण भेने बिना काज केना चलत। अही नामकरणक
उत्सवमे राधारमणक नाआें ‘सिनुरिया काका’ पड़ि गेलनि। जेकरो पित्ती हेथिन सेहो कक्के कहै छन्हि। आ जेकर भातीज
हेथिन सेहो कके कहै छन्हि। अहुना लाेक अपन नामो बाबा, दादा, काका इत्यादि रखिते अछि। सिनुरिया काका नाआें किए समाज देलकनि? एके समैमे सभ बहरबैया आम पकैक समए भेल, अहुना जेठसँ
शुरू भऽ अखाढ़मे भरखरि पकिते अछि। उत्सवक माहौल रहबे करै,
गाछीए-कलम देखैत-देखैत दस गोटे बिनु बजौले एकठाम भऽ बैसि गेला। बैसारमे प्रश्न उठल
जे, जे आम टिकुलासँ जुआइ धरि लाले-सिनुराएले अछि, ओ जे पाकत से केना बुझबै? दोसर प्रश्न उठल जे कोन
राज्यसँ कोन आम आएल अछि तेकरो ठेकान नहियेँ अछि, ओ केना
ठेकनाएब? तेसर प्रश्न उठल जे कोन आम कोगर हएत, कोन गुदगर हएत आ कोन रसगर हएत से ठेकान केना पएब?
तहूमे सभ आम सभकेँ अछिओ नहियेँ, तँए अन्हराक हाथी भऽ जाएत, जेकर रसगर हएत ओ रसगरे बुझबै आ जेकर गुदगर हएत ओ गुदगरे बुझबै।
रंग-बिरंगक प्रश्नक बीच सभ ओझरा गेला। मुदा बिना रस्ता भेटने समाज चलबो केना करत।
जहिना लोक चलैए तहिना ने समाजो चलै छै। गुम्मा-गुम्मी बैसार देखि राधारमण फनकि
बाजल-
“एतबे टा ओझरीमे जखनि सभ ओझरा गेलह, तखनि काज केना
चलतह?”
राधारमणक
विचार सुनिते सुकरतिया प्रश्नकेँ उनटबैत बाजल-
“राधारमणे जे कहता से सभ मानि लेब।”
आगू-पाछू
जेते राधारमण सोचने हुअए मुदा ठाँहि-पठाँहि बाजल-
“भाय, आम तँ सहजे अामे छी जे सिनुरिया चानिकेँ सेहो
चीन्हि सकै छी।”
तहीपर
गौआँ ‘सिनुरिया काका’ नाआें रखि बजबए लगलनि। अपन अरजल
नाआें छियनि तँए केकरो अधला नजरिए देखबे किए करता। पितातुल्य पित्तीए भेला।
खजुरिया
समधीन गामक समधीन छथि। अपन माए-बापक देल नाआें ‘हसीना खातून’
छेलनि। मुदा जगह बदलने बेटीए ने कनियाँ आ आकि आरो-आरो नाआें अरजैत अछि। तीस बर्खसँ
अपने बेटी-जमाए लग रहै छथि। ताड़क आ खजूरक पातक बौस गढ़ैक लूरिसँ हसीना भरल। खजूर-पातक
ओछाइन, सिरमा, पौती बीअनि इत्यादि
रंग-रंगक बौस बनबैक लूरि, तहिना ताड़क पातकेँ चटाइ, पंखा, झुनझुना इत्यादि गढ़ैक लूरिसँ सेहो भरल छथि।
जहिए बेटी ऐठाम हसीना पएर रोपि काजमे भागीदारिनी भेली तहिएसँ लोक खजुरिया समधीन
कहए लगलनि। ओना वयस पौला पछाति समधि-समधीनक समए अबैए मुदा से हसीनाक संग नै भेल। भेल
ई जे जहिना कु-समैओमे अन्हर-बिहाड़ि, पानि-पाथर आबि जाइ छै तहिना
खजुरियाे समधीनकेँ भेल। सिनुरियाे काका समधीने कहै छन्हि आ जे सभ सिनुरिया काका कहै छन्हि सेहो खजुरिये
समधीन कहै छन्हि। मुदा जे जे कहनि, समाज तँ विशेषाधिकार दइए
देने छन्हि। जइसँ किए ओ बुझती जे गाम अपन नै छी, तहूमे
बराबरीक हिस्सा। कहुना भेली तँ गामक समधीन भेली, किए मनमे
कुवाथ हेतनि जे कोनो पुरुख आँखि चढ़ि किछु कहैए। बजैक अधिकार जेते समधिकेँ तइसँ कम
किए समधीनकेँ हेतनि। हएबो उचित नहियेँ। किएक तँ सृष्टिक सृजनमे दुनू एहेन अछि जे
जात जकाँ असगरे चलिओ नहियेँ सकैए। ओना महिला जगत नमहर अछि,
तँए रंग-रंगक घर-दुआर, बोल-बाइन,
सर-सम्बन्ध तँ अछिए मुदा तइमे समधीन अगिला मुहराक भेली। अगिले मुहरा ने गाड़ीकेँ
रस्तो धड़ा चला सकैए आ दब-उनार करैत उनटाइओ सकैए। जँ समधि प्रेमसँ कहथिन, तँ समधीनो प्रमाग्नि भऽ बजती, नै जँ क्रोधसँ कहथिन
तँ ऊहो क्रोधाग्नि नै होथि, सेहो उचित नहियेँ।
मुदा
से बात सिनुरिया काका आ खजुरिया समधीनक बीच नै अछि। जहिना राधारमणकेँ सौंसे गामक
लोक सिनुरिया काका कहै छन्हि तहिना
हसीनाकेँ सेहो ‘खजुरिया समधीन’ कहिते छन्हि। से कोनो पुरुखे-पात्र
नै महिलो-पात्र। जहिना एक उमेरिया दुनू तहिना एक कान्हीक सेहो। रंगो-रूप भगवानेक
देल। कोन भगवानक देल, से ओ दुनू जानथि। मुदा मासक हिसावसँ जहिना
भगवान रंग बँटै छथि तहिना दुनूकेँ एकमसुआ बूझि रंगो-टीप देने छथिन। तेतबे नै, हाथ-पएरक मिलान एहेन जे तेहल्लाकेँ परखब कठिन। एक तँ अहुना जखनि लोक घर
छोड़ि आगू निकलैए तखनि बोलीमे टाँस आनए पड़ै छै, हसीना तँ
सहजे माए-बापक घरसँ सासु-ससुरक घर होइत बेटी-जमाए ऐठाम समधीन बनि रहली अछि, तँए तेखार कएल खेत जकाँ जहिना गामक समधीन तहिना समतल बोल। सिनुरियो काका
तेहने, जखनि जे मनमे उचरल तखनि सएह बजलौं। मुदा से पारखी
खजुरिया समधीन। तहूमे ताड़-खजूरक बीच रहनिहारि, जइ जगहपर
टगल-मरल आबि सिंहासन जमा सिंह बनि घण्टे भरिमे केते राज-पाट उनटा अपने उनटि घर दिस विदा
होइए। तइ खेत परहक उपज हसीना।
ओना सिनुरिया काका सौंसे गाम एक-बेर-दू-बेर दिनमे
घुमिते छथि, मुदा बैसार
तीनिए-चारिठाम छन्हि। चारू बेवसायी जगह, जइमे एकटा खजुरियो
समधीनक छन्हि। ओना घर, बेटी-जमायक छी,
मुदा घरोक बात तँ छोट-छीन नहियेँ अछि। जइ नाआेंसँ बेसी लोक घरकेँ जनलक घर तेकर
भेल। जेकरा समाजक अधिकार भेटि जाइ छै। केना नै भेटौ, जएह
पंचवैया, सएह नीर-नैया। मुदा किछु होउ,
हसना तँ हसने भेली। जमाए-रशूलोक विचारमे कोनो घटी-बढ़ी नै। अनुकूले। अनुकूल ई जे
घरक सभ कियो तँ जोटले छी, सभ सबहक तरी-घटी जनिते छी, तखनि माइए-बापक नाआें ने लोक जगबए चाहैए से तँ अछिए, जेहने अपन माए तेहने ने घरोवालीक माए। तेतबे किए,
कुलक्षण-सुलक्षणक परीछा सेहो एकेठाम वृतिए अछि, भलहिं कियो
अनेरूआ आ कियो कुलपूज हुअ। बरसाती समए भेने सिनुरिया काकाकेँ बैसारीमे बढ़ोतरी भऽ
गेल छन्हि। हाटक काजसँ विदा भेला, रस्तामे खजुरिया समधीनक
घर पड़ैत, दुनूकेँ अजमा नेने रहथि। करीब अदहा किलो मीटरक
दूरीमे दुनू गोटेक घर। ओना ई बात सिनुरिया काकाकेँ बूझल जे माघक चद्दरि, भदवरिया छत्ता-लाठी लाइए कऽ घरसँ निकली मुदा गामसँ कनीए हटि हाट, करीब किलो मीटरक दूरीपर। तहूमे जँघियाएल हाट। जँघियाएल ई जे एक दिन अहिना
हाटपर रहथि तखने बरखा शुरू भेलै, पुबरिया हवा सह दैत रहै आ
पुबेसँ बरखो अबैत रहै, जेकरा लोक कातेसँ घुआँ जकाँ देखै। तीमन-तरकारी
कीनि गमछामे बान्हि विदा होइत रहथि आकि बर्खा-पानि अबैत देखलखिन। मनमे एलनि जे
जखनि हाटक काज भाइए गेल तखनि अनेरे किए हाटोकेँ अजबाड़ने रहबै। अनेरे हाट-बजार भरल
रहने जेबीक हेरा-फेरी हएत। तहूमे पँजराक जेबी, एक-दोसरसँ सटल, लोकक जेबीमे हाथ दऽ दियौ, जँ बूझि गेल तँ कहबै, अपना जेबीमे दइ छेलिऐ, अहाँमे चलि गेल। जँ सुतरल तँ
शिकारी भेलौं। नै सुतरल तँ शिकार भेलौं। धोतीक ढट्ठा बान्हि सिनुरिया काका घर दिस
दौगला, घर तक दौगले एला, मुदा बरखाकेँ
पकड़ऽ नै देलखिन। से केलहा अनुभव रहनि, तँए बेसी बिसवास
छेलनि।
अंतमे.........................................................
जइ
दुआरे सिनुरिया काका बात उठौलनि से फेर नै भेलनि। मनमे छन्हि जे एको गोटेसँ पातक
भाँज लगलासँ सभ भाँज जँ नहियोँ तँ बहुत भाँज तँ लगिए जाएत। तेकर कारण भेलनि जे
जहिना कोनो गाछक सिर उखाड़ला पछाति उखाड़ैक सम्भावना बढि जाइए, तहिना भेलनि, मुदा गाछक मुसरा उखड़त आकि नै उखड़त ई तँ प्रश्न अछिए। उखड़ियो सकैए आ
नहियोँ उखड़ि सकैए। ई तँ गाछपर निर्भर करैए। मुदा जिनगीक गाछक मुसरा सिराहेटा नै
जलाहो होइए। सिनुरिया कक्काक मन थकमकेलनि। थकमकाइते पाछू उनटि देखलनि तँ एकटा
मोटगर सोड़ि पकड़ल बूझि पड़लनि। बजला-
“समधीन, नै बुझलौं जे की कहलिऐ- जानियेँ कऽ गरीब
भेलौं?”
खजुरिया
समधीन जानि आ मानिक अरथे ने बुझै छेली। एकेकेँ दुनू बुझै छथि, मुदा
सिनुरिया काका तेहेन बात पुछि रहल छथि जे की कहबनि। धकाइत बजली-
“समधी, ईहो बड़ बतबनौन छथि,
हमरा गाम दिस अहिना लोक बजैए जे जान-मान एके छी।”
ओना
सिनुरिया काका जान-मानमे ओझरए लगला। मुदा मनमे एलनि, जिनगी जाल छी, एक
दिस घुरछी छोड़बै छी दोसर दिस लगि जाइए। आकि नबके बनि जाइए। आब कहू जे अमीर-गरीब जनमाउ
छी आकि बरखाउ? ई केना झाँपल-तोपलमे बूझब? होइ तँ दुनू छइहे, बुढ़ाड़ीमे बजै काल सभ बजैए जे
हमर जिनगीक अमुक समए स्वर्ण काल छल, आ अमुक समए अन्धकार काल।
मुदा केना स्वर्ण काल एबो कएल आ गेबो कएल, से केना बुझबै? जी जाँति बजला-
“समधीन, एहनो तँ समए रहबे ने कएल हएत जे नीक-निकुत
खेबो-पीबो केने हएब आ घरो-दुआर बनौने हएब?”
सिनुरिया
कक्काक बात सुनि खजुरिया समधीनक मनमे खुशी उधकलनि। उधकिते चौअनियाँ मुँह
फुल-फुलेलनि। फुल-फुलाइते बजला-
“समधी, की दिन छल आ की दुनियाँ,
चारूकात हरिहरे देखिऐ। मुदा दिन धराबए तीन नाम।”
खजुरिया
समधीनक बात सुनि सिनुरिया काका फेरि भोथियए लगला। मनमे उठलनि कहू, ई की भेल? एक दिस ‘हरिहरे’ दोसर दिस ‘तीन नाम’ सेहो बाजिए देलनि। मन कहलकनि, जहिना अपनेकेँ पीछराह पुरुख बुझै छी तहिना भरिसक समधीनो पिछराहे छथि। एक
तँ एके पीच्छर केतेकेँ पीछरा खसबैए, तैपर टिकाशन धेने समधीनो...।
लगले मन धक्का मारलकनि। बजला-
“घरक नोन-तेल जारनि-काठीसँ लऽ कऽ लत्ता-कपड़ा अा घर-घरहट करैत हाथ-मुट्ठीमे
केते, सालक पछाति बँचै छेलए?”
सिनुरिया
कक्काक बात सुनि फेर खजुरिया समधीन सुरकुनियाँ मारि बजली-
“समधी, हिनकासँ कोनो लाथ किए करबनि। जहिना ई
पोता-पोतीक बीच जीबै छथि तहिना ने हमहूँ नाति-नातीन संग अही समाजमे जीबै छी। दुनू
गोटे एक बतरिया भेलौं, हम अहाँ जे करबै, जेना चलबै तहिना ने बालो-बच्चा ठेकना कऽ चलतै। जखनि अहूँ बाबा-दादाक
कोरामे छेलौं तही समए ने हमहूँ छेलौं, जखनि दुनू गोरेक
माए-बाबू एकठाम दुनू गोरेकेँ रखि खेलौने हेता तखनि भाइए-बहिनक सम्बन्ध बनौने
हेता किने?”
एक
संग अनेको प्रश्न खजुरिया समधीनक सिनुरिया कक्काक मनमे आबि अँटकि गेलनि। बर्खाक
बुन्नो छोट होइत-होइत छूटि गेल। वादलो टुकड़ी-टुकड़ी होइत छँटए लगल। बीच दोग देने
सुर्जक लाली उगल। लाली उगिते खजुरिया समधीनक मन सेहो ललियए लगलनि। सिनुरिया काका
बजला-
“समधीन, जेतबो दिन हम सभ ललियाएल रहलौं तेतबो दिन
धिया-पुता थोड़बे ललियाएल रहत। तखनि तँ जेतबे दिन जीबै छी तेतबे दिनक ने भागी हेबै।
जाइ छी।”¦६,०९६¦
०४ अक्टुबर २०१४


text:
1. क्रियाशील- (3395) 13 सितम्बर 2015
2.आइ एम शॉरी- (2927) 23 सितम्बर 2015
3. ओऽ होऽ होऽ हूसि गेल- (1025) 29 सितम्बर 2015
4. मीनी भ्रष्टाचार- (825) 5 अक्टूबर 2015
5. गजपट खेती- (1171) 8 अक्टूबर 2015
6. समुद्री विद्या- (787) 11 अक्टूबर 2015
7. राकशे रहि गेलौं- (959) 12 अक्टूबर 2015
8. निनिया देवीक आराधना- (679) 13 अक्टूबर 2015
9. बताहे बताह बनौलक- (574) 15 अक्टूबर 2015
10. धोखा- (1172) 17 अक्टूबर 2015
11. खसैत गाछ- (2247) 22 अक्टूबर 2015
11. वेष्णो भगवती- (2107) 01 नवम्वर 2015
ऐ पोथीक लोकार्पण अगिला सगर राति दीप जरय कथा गोष्ठीमे हएत जे श्री कमलेश झाजीक संयोजकत्वमे होइबला अछि।
आसिन मासक सोल्हम दिनक परीव, आइए नवरात्राक कलश-स्थापनो हएत। ओना सालमे चारि खेप नवरात्रा होइए, जेकरा चतुरमासी कहल जाइए। ओना आसिनक नवरात्राक अपन अलग महत छै। महत्तो केना नइ रहत जिनगीक आसा-बाट पकड़ैक कलश-स्थापन छी किने।
ओना आसिनसँ लगले सटल मास कातिकक सोल्हम दिनक परीव-पखेबक रूपमे आ गोवरधन पूजाक रूपमे गोबरक बखार बना गोधन-गजधन इत्यादिक पूजो होइते अछि। मुदा ओ परीवक पावैन बीतल अमवसियाक सॉंझमे लक्ष्मीक पूजा आ रातिमे कालीक पूजा होएत।
सालक चारू नवरात्राक अपन वीध-विधान छै, जे एक-दोसरमे सम्मो अवस्थामे अछि आ बिसम्मो अवस्थामे अछि जे सोभाविको अछि। रहबो केना ने करत, जे बरसाती फूल आसिनमे अपन जुआनी पकैड़ नचैए ओ तँ माघ अबैत पतझाड़क रूपमे फूलझाड़ भाइए जाइए, तखन एक्के पुष्प-दलसँ पूजब कठिन हेबे करत किने।
भक्तमय संसारमे निनिया देवीक पूजामे सभ लीन। दुनियॉं लीन, गाम लीन, परिवार लीन, लोक लीन...। लेनिहारेसँ दुनियॉं भरल अछि। देनिहार मात्र एक- निनिया देवी, शक्तिशालिनी देवी।
अदौसँ जहिना घर-परिवारसँ देस-कोस धरिक लोक लड़ाइ करैत आबि रहल अछि तहिना देवियो-देवी आ देवो-देवता तँ लड़ाइ करिते आबि रहला अछि। तहिना पनचैतियो सभ दिनसँ यएह होइत रहल जे जे जेते शक्तिशालिनी आ शक्तिशाली ओ ओते सिरचढ़ बनि सिर चढ़ल।
ओना गाममे बहुतो देवियो स्थान अछि आ देवो स्थान, मुदा हूबा-मनसूबामे कम-बेसी तँ ऐछे, से गामोक लोको बुझिते छैथ। मुदा केतौ किछु हौउ, निनिया देवी अपन समयानुकूल रूप बदलैत अखनो सभसँ शक्ति-शालिनी देवीक स्थानमे छैथे। रहबो केना ने करती, एहेन आनन्द-दायिनी देवी दुनियाँमे के छैथ जेकरासँ प्राप्त कोनो आनन्दसँ कम आनन्द निनिया देवीक आराधनामे भेटैत हुअए। दुनियोँसँ मुक्त आ जिनगियोक हड़हड़-खटखटसँ मुक्त...।
..तेतबे नै, दिनमे पूजा करी आकि रातिमे, सॉंझमे करी आकि भोरमे तइले ने केतौ कोनो नियम-आदेशक कोनो झंझट आ ने स्थान-प्रवेश करैमे केतौ कपाट लागल अछि। जेहेन मन तेहेन तँ भेटबे करैए तइमे की निनिया देवी कोनो दूजा-भाव करैत दइ छथिन। ओ तँ मनसा गुण फल सभकेँ दइते छथिन। जेहेन पुरुख रहब तेहेन पुरखौट भेटबे करत...।
काल्हि सॉंझूए पहर गामक दुर्गा स्थानमे भगवतीकेँ नौत दैत औझुका कलशक स्थापनाक सभ जुति-भॉंति पूजा कमिटिक बीच निर्णए भऽ गेल। काजक बन्हुआ श्याम काका, समैसँ सभ काज करैत चारि बजे भोरे उठि परिवारजनकेँ जगबऽ लगला। केकरो फूल तोड़ैले, केकरो ऑंगन-घर नीपैले, केकरो कलशक ओरियान करैले इत्यादि-इत्यादि काजकेँ नाओंमे बान्हि-बान्हि परिवारमे छिड़ियबऽ लगला। छिड़ियेबो केना ने करितैथ, जहिना अन्न-अन्नमे खेनिहारक नाओं लिखल अछि तहिना ने काजो आ पूजो-पाठक...। बेटा-पुतोहु, पोता-पोतीसँ भरल श्याम कक्काक नमहर परिवारो छैन्हें।
ओछाइनपर नीन तोड़ि श्यामा काकी श्याम काकापर तीर छोड़ैले मने-मन विचारि रहल छेली। विचारक अनुकूल परिस्थितियो छेलैन। एक तँ आसिन मासक भोर, तैपर पूर्बाक लहकी भरल अमवसियाक रातिक सिहियाएल संसार...।
सुरूजक लाली पूबसँ जगि रहल छल मुदा फरीच नइ भेल रहए। दिनका काज दिनमे हएत आ रौतुका काज रातिमे। अखन तँ रातिये अछि तखन किए श्याम काका ठेलियबै छथिन?
..श्यामा काकीक मनमे उठलैन जे समधानि कऽ कहिऐन, मुदा तरङ्ल मनमे तरेगनक इजोत जकॉं उठलैन- आइ आसिनक नवरात्राक कलश-स्थापन छी, भोरे-भोर कहा-कही करब उचित नइ...।
मुदा लगलै मन लहैस गेलैन। लहैसते उठलैन, कहू जे के एहेन हएत जे परिवारजनकेँ सुखमय, आनन्दमय समए बितबैत नइ देखए चाहत?
एक तँ आसिनक मद-भरल मासक भोर, तैपर उमसाएल मनकेँ पूर्बाक लहकी मोहैन करैए, तेकरा किए श्याम काका अनरोखे नष्ट करए चाहै छथिन। परिवारजनक सम्बन्ध देहा-देही, बेकता-बेकती अछि। ओना सम्बन्धकेँ सभ रंगक विचारक पीठिपोसको सभ परिवारमे होइते अछि। एक दिस पतिक सम्बन्धसँ पत्नी तँ दोसर दिस सन्तानक सम्बन्धसँ माए, दादी, नानी इत्यादि...। सबहक अपन-अपन धरम-करम अछि।
मझधारमे पड़ल श्यामा काकीक मन नाह जकॉं डगमगाए लगलैन। डगमगाइत मन आड़ा लगिते बमैछ गेलैन। बमछैत पतिकेँ कहलखिन-
“भोरे-भोर एना किए अर्ड़ाइ छी?”
तैबीच श्यामो काकी घरसँ निकैल ओसारपर एली। श्याम काका हाथोक इशारा आ मुहोँसँ कहलखिन-
“एम्हर आउ।”
“आइ कलस्थापन छी किने?”
“तँए ने भोरे-भोरे सभकेँ उठि-उठि संकल्पित हुअ कहै छिऐ।”


text:
एकटा स्वप्न – जंगल में हेरा गेलहुं
काल्हि हम कनियाँ संगे एक टा सड़क किनार में ठाढ़ रही – पता नहिं कियैक.
सड़क के बीच के पट्टी पर बड़का-बड़का गाछ रहैक. एक टा छौड़ा ओहि गाछक नीचा बैसल रहैक – एक टा बड़का टोपी पहिरने. कनेक काल बाद एक टा लुक्खी गाछ पर स उतरलैक. छौड़ा लुक्खी के गौर स देख लगलै. लुक्खी कनेक नीचा एलई . ले तोरी के, ओ छौड़ा लुक्खी के पकडि लेलकई आ ओकर गर्दनि रेति देलकै. बड्ड मार्मिक दृश्य छलैक. मोन कनेक विदीर्ण भ उठल.
कनेक काल आर इंतज़ार केलहुं (पता नहिं कियैक आ कक्कर).
हौ बाबू , ई की? देखैत छी पाछा में जे गाछी सभ छलैक ताहि में एक टा शेर .. हमरा ठीक पाछा.
हम विस्मित ! हौ बाबू शेर ऐना छुट्टा घुमतैक? कोनो दीवार नहिं? कोनो जाली-फट्टक नहिं?
कनेक काल आर इंतज़ार केलहुं (पता नहिं कियैक आ कक्कर).
हौ बाबू , ई की? देखैत छी की एक टा सनगोहि दौरल सड़क के दोसर दिस सं आयल. हम डेरेलहूँ – लेकिन ओ सीधा एक टा विशालकाय गीदड़ के पेट पर आक्रमण क देलकै. आ किछुए क्षण में धरती लाले लाल भ उठलै .
कनेक काल आर इंतज़ार केलहुं (पता नहिं कियैक आ कक्कर).
हम दुनुं गोटे एक-दोसर के हाथ में हाथ लेने – पैरे-पैरे आगा बढ़लहूँ.
आह की मनोरम दृश्य छलैक! चारू कात जंगल , फल स लदल गाछ सभ. कखनो-कखनो पैर में झार-झंखार फंसि जाय त हाथ स छोरा आगा बर्हि जाई.
जंगल, एकांत आ संग में कनियाँ (आ हुनक सुन्दरता के वर्णन की करू?) – आर ककरो की चाही अहि जिनगी में?
पैर में एक टा कांट गरल – आ तखन होश भेल – हम सभ कतय छी? चारू कात जंगल, शेर, बाघ आ जंगली जानवर सभ मस्त भय रमण का रहल छलैक.
दूर – दूर तकि कोनो घर-दॊआरि के चेन्ह नहिं. कतय छी हम सभ?
ई त हम सभ जंगल में हेरा गेलहुं?
शेर सभ दहारि रहल छल, बाघ सभ गुर्रा रहल छल. सभ टा प्रणयात्मक बात भुला गेल.
कनियाँ के कहलियन्हि, हमर हाथ नहिं छोरब (मोने मोन कहलहुं – जं हाथ छोरलहूँ त बस आई संगक अंतिम दिन ).
पाछा दिस लौटलहूँ – डेराईत-डेराईत. जहां देखी तहीं बाघ आ शेर. किछु आर पाछा एला उपरांत – किछु घर-दुआरि देखाई पडल.
तखनहिं एक टा शेर पाछा दिस स आयल दहारैत.. कनिया के कहलियन्हि – जं ई हमला करत त दुन्नु गोटे मिलि मुक्के-मुक्के एकरा मारब आ जोर स चिचियायब. लेकिन भाग्य नीक छल – शेर बिना किछु कहने आगा बर्हि गेल.
आगा किछु खेत छल – आ खेत में किछु महिला लोकनि नित्य-क्रिया स निवृत होइत रहैथ.
आगा बढ़लहूँ – एक टा बूढ़ा भेटलाह. पुछलियन्हि – ई कोन जगह छैक यौ? उत्तर भेटल – ई छैक टिपाका गाम. फेर पुछलियन्हि – अतय सं दिल्ली कोना पहुंचब? उत्तर भेटल – आगा ७१ या ८० चौराहा सं दिल्ली के जीप भेटि जायत.
दुनु गोटे हाथ में हाथ लेने – आगा बढ़लहूँ. पता नहिं मुख्य सड़क स भटकि क कखन गामक पगडंडी पर आबि गेलहुं. कनियाँ घर पहुंचबाक लेल किछु बेसिए धरफरायल छलीह. तेजी- तेजी चली रहल छलीह. हम कहलियन्हि – धीरे चलु – गामक सड़क छैक.
सड़क किछु ज्यादे पातर रहैक आ सीमेंटक बनल रहैक. सड़क में ढलान सेहो रहैक – देखलियै आगा किछु आमक गाछ छैक आ सड़क उम्हरे जा रहल छैक. विदा भेलहुँ – लेकिन ई की? सड़क ख़तम आ नीचा द का एक टा नदी कल-कल बहि रहल छल.
वापस मुरलहूँ – दोसर पगडंडी पकड़लहूँ – जा ईहो ख़तम? आब की करब?
ई सोचिते छलहूँ की निन्न खुलि गेल.


text:
एक नज़र सौराठ सभा...
ग्यरह्नवी सदी मे जखन महोम्मद गजनी गुजरात के सोमनथ मन्दिर पर आक्रमन केल ओकरा लुटाइ ला ता ओतुक पन्डित जी सब जे कि मैथिल ब्राह्मण छेला ओ शिवलिन्ग के ला का भगला और ओकर ला का मधुबनी जिला ऎला और जे जगह ओकर स्थपित केला ओकरा सौराठ कहल जाइ छै कारन सोमनाथ सौराष्ट् मे अबै छै ।
किदवन्ति
किछ विद्वान के मानई छैथ जे कि अगर इ बात सच रहितै तखन बाद मे गुजरती सब ऎकर लाइ के प्रयास किया नै केला और ता और सौरठ के ओ सब अप्प्न धार्मिक स्थल नाइ मानला ।
मिथिला मे सभा गाछी के महत्व
अठारह्वी सदी के सुरु होइत देरी मुगल सब के प्रभाव खत्म भेनाइ सुरु भा गेल । मैथिल ब्राह्मण जे कि पिछ्ला किछ दिन स पतन देखला ओ सोचला जे कि किया नाइ इ जगह पर एक टा सभा काल जा , चुन्कि ओ सभा गाछी मे भेल तई दुआरे ओकरा सौराठ सभा गाछी कहल जाइ छै । ओइ मे मैथिल ब्राह्मण मे स विद्वान सब बैसै छेला और
शास्त्रर्थ करै छेला ।
सौराठ मे विवाह
पहिले के समय मे मैथिल ब्राह्मण मे लड्र्की के विवाह १७ स २० वर्ष मे करई के प्राब्धन रहाइ । सह दुआरे मैथिल सब सोचला कि इ मन्च के विवाह के मन्च के रुप मे सुरु काल जा ।
विवाह के तरीका
सौराठ मे लाड्र्का और लड्र्की के विवाह होइ छेलाइ लेकिन मैथिल परमपरा के रुप मे विवाह के चर्चा लड्र्का और लड्र्की के परिवार के बर बुजुर्ग करई छेला । बाद मे सौराठ मे कर्ण क्यास्थ के विवाह सेहो हेबा
लागल लेकिन फ़ेर ओ हेनाइ हाइट गेल और सिर्फ़ ब्राह्मण सब के विवाह हेबा लागल ।
सौराठ के पतन
सौराठ मे सुरु मे नीक एवम सुयोग्य लड्र्क और लड्र्की के विवाह होइ छेला लेकिन फ़ेर ओता दिक्कत अबा लागल । ओइ ठम बुड वर सब के विवाह हेबा लागल जे कि सबस बरका दिक्कत छै । अई सन्ग सन्ग ओता लुल्ह और लान्गर सब के विवाह सेहो हेबा लागल । ऎहेन विवाह बेसी नाइ टिकै छैल तै दुआरे सौराठ सभा गाछी विवाह के महात्वता खत्म भ गेल |


text:
पटना। विश्वविद्यालय क शिक्षक आ शिक्षकेतरकर्मी कए वेतन, पेंशन क लाभ आ प्रोन्नति क मामला मे न्याय क लेल हाईकोर्ट क दरवाजा नहि खटखटाबे पड़त। राज्य सरकार नव वर्ष क तोहफा क तौर पर हुनका लेल केन्द्रीय प्रशासनिक न्यायाधिकरण क तर्ज पर अलग न्यायाधिकरण क स्थापना करै जा रहल अछि। मानव संसाधन विकास विभाग वित्त विभाग क आपत्ति क निराकरण करि प्रस्ताव कैबिनेट क मंजूरी लेल भेज देलक अछि। राजगीर क विश्वशांति स्तूप पर 29 दिसंबर कए प्रस्तावित कैबिनेट क बैठक मे प्रस्ताव कए मंजूरी भेटबाकआसार अछि। प्रस्ताव क मुताबिक न्यायाधिकरण क अध्यक्ष पटना उच्च न्यायालय स कोनो मौजूदा आ सेवानिवृत्त न्यायमूर्ति होइत। प्रस्ताव कए विधि विभाग क सहमति भेट चुकल अछि। अखन तक वेतन-पेंशन आ प्रोन्नति क मामला क ल कए सूबा मे 9 टा विश्वविद्यालय क अधीन 250 टा अंगीभूत कॉलेज मे काज क रहल कर्मी अक्सर अदालत क शरण मे चलि जाएल छल। सरकार द्वारा विश्वविद्यालय कए वेतन-पेंशन मद मे नियमित भुगतान भ रहैत अछि, तखिनों राशि क विचलन क चलते यदि वेतन-पेंशन क भुगतान नहि भेल त संबंधित व्यक्ति कोर्ट चलि जाइत अछि। एहन मामला मे गलती विश्वविद्यालय कए रहैत अछि, मुदा अदालत मे सरकार कए फजीहत क सामना करै पड़ैत अछि। लिहाजा विश्वविद्यालय स संबंधित बढ़ैत केस क त्वरित निष्पादन करि अवमानना क लटकैत तलवार स निजात क लेल विभाग विश्वविद्यालय क लेल अलग न्यायाधिकरण कए प्रस्ताव तैयार केलक अछि। ओना न्यायाधिकरण क फैसला स असंतुष्ट कर्मी क लेल हाईकोर्ट जाए कए रास्ता खुलल रहत। न्यायाधिकरण बनला स विश्वविद्यालय आ कॉलेज क पीडि़त कर्मी कए कम खर्च पर त्वरित न्याय भेटत।
मुख्य पृष्ठ समाचार विविकर्मी क लेल अलग न्यायाधिकरण


text:
विदेह २९ म अंक ०१ मार्च २००९ (वर्ष २ मास १५ अंक २९)-part-i
एहि अंकमे अछि:-
१.संपादकीय संदेश
२.गद्य
२.१. कथा-सुभाषचन्द्र यादव-कुश्ती
२.२.भाग रौ (संपूर्ण मैथिली नाटक)-लेखिका – विभा रानी (आगाँ)
२.३. सुशांत झा- मिथिला मंथन
२.४. आ ओ मारलि गेलि !— बृषेश चन्द्र लाल
२.५. जयकान्त मिश्रपर विशेष १.डॉ. गंगेश गुंजन २. विद्या मिश्र
२.६. विवेचना: सुभाषचन्द्र यादवक कथा संग्रह- बनैत-बिगड़ैत गजेन्द्र ठाकुर होलीक संदेश डा. चन्देनश्वंर शाह
३.पद्य
३.१. वसंती दोहा- कुमार मनोज कश्यप
३.२. सतीश चन्द्र झा- हमर स्वतंत्रता
३.३.ज्योति- एक नाैकरी चाही
३.४.जंगल दिस !- रूपेश कुमार झा ‘त्योंथ’
३.५. पंकज पराशर -समयोर्मि
३.६.सुबोध ठाकुर-हम गामेमे रहबइ
४. बालानां कृते-मध्य-प्रदेश यात्रा आ देवीजी- ज्योति झा चौधरी
५. भाषापाक रचना-लेखन – पञ्जी डाटाबेस (आगाँ), [मानक मैथिली], [विदेहक मैथिली-अंग्रेजी आ अंग्रेजी मैथिली कोष (इंटरनेटपर पहिल बेर सर्च-डिक्शनरी) एम.एस. एस.क्यू.एल. सर्वर आधारित -Based on ms-sql server Maithili-English and English-Maithili Dictionary.]
६. VIDEHA FOR NON RESIDENT MAITHILS (Festivals of Mithila date-list)-
The Comet-English translation of Gajendra Thakur’s Maithili Novel Sahasrabadhani by jyoti
विदेह ई-पत्रिकाक सभटा पुरान अंक ( तिरहुता आ देवनागरी दुनू लिपिमे ) पी.डी.एफ. डाउनलोडक लेल नीचाँक लिंकपर उपलब्ध अछि। All the old issues of Videha e journal ( in Tirhuta and Devanagari versions both ) are available for pdf download at the following link.
विदेह ई-पत्रिकाक सभटा पुरान अंक तिरहुता आ देवनागरी दुनू रूपमे
Videha e journal’s all old issues in Tirhuta and Devanagari versions
१.संपादकीय
मैथिलीक सभसँ प्रतिष्ठित प्रबोध सम्मान 2009 क लेल श्री राजमोहन झाकेँ स्वास्ति फाउंडेशन द्वारा पटनाक विद्यापति भवनमे 22 फरबरी 2009 केँ 4 बजे अपराह्नसँ शुरु भेल कार्यक्रममे देल गेल। एहिमे स्मृति चिन्ह आ एक लाख टाका देल जाइत अछि। श्री भीमनाथ झा, उदय नारायण सिंह, विजय बहादुर सिंह, अभय नारायण सिंह आ ढेर रास गणमान्य लोक एहि अवसरपर उपस्थित छलाह।
रेडियो कार्यक्रम हेल्लो मिथिला, जकरा विषयमे बहुतोगोटेक सुझाव रहैत छलनि जे ई सभतरि सुनल जा सकबाक कोनो ब्योँत धराबी। से धीरेन्द्रजी सहर्ष जानकारी देलथि जे आब ई कार्यक्रम इन्टरनेटपर अनलाइन उपलब्ध भऽ गेल अछि।
सामाजिक तथा सांस्कृतिक विषयवस्तुपर केन्द्रित हेल्लो मिथिला कार्यक्रम प्रत्येक शनि कऽ नेपाली समयानुसार राति ९.३० बजेसँ ११ बजेधरि आ राजनीतिक विषयवस्तुपर केन्द्रित चौबटिया कार्यक्रम प्रत्येक सोम कऽ राति १० सँ ११ बजेधरि प्रसारण होइत छैक। स्मरणीय अछि जे नेपाली समय भारतीय समयसँ १५ मिनट पाछाँ अछि। ई कार्यक्रम इन्टरनेटपर http://www.kfm961.com पर सुनल जा सकैत अछि। शनि दिन हम एकरा सुनलहुँ बिना कोनो व्यवधानक।
दिनांक 16.02.2009 कें मैथिली मंडनक तत्वावधान में ‘मैथिली युवा लेखन दशा आ दिशा’ विषय पर शहीद भगत सिंह कॉलेज, नई दिल्ली मे एक टा संगोष्ठीक आयोजन कयल गेल। एहि अवसर पर देशक विभिन्न भाग स’ आयल टटका पीढीक सक्रिय भागीदारी रहल। बनारस से आयल ‘नवतुरिया’ केर संपादक अरुणाभ, कटिहार (बिहार) से रोहित झा, दिल्ली से अलोक रंजन, मिथिलेश कुमार राय, फिरदौस, धर्मव्रत चौधरी, देवांशु वत्स, सेतु कुमार वर्मा प्रमुख वक्ता छलाह। ऑडियो कोंफ्रेंसिंग के जरिये गाजियाबाद से मैथिली आ हिंदीक प्रख्यात कथाकार – संपादक अनलकांत ( गौरीनाथ ) आ सहरसा सं चर्चित युवा कथाकार – कवि अखिल आनंद सभा स’ जुड़लैथ. संगोष्ठीक संचालन युवतम रचनाकार कुमार सौरभ केलथि।
संगहि “विदेह” केँ एखन धरि (१ जनवरी २००८ सँ २७ फरबरी २००९) ७७ देशक ७५८ ठामसँ १,६०,५१७ बेर देखल गेल अछि (गूगल एनेलेटिक्स डाटा)- धन्यवाद पाठकगण।
अपनेक रचना आ प्रतिक्रियाक प्रतीक्षामे।
गजेन्द्र ठाकुर, नई दिल्ली। फोन-09911382078
ggajendra@videha.co.in ggajendra@yahoo.co.in
२.संदेश
१.श्री प्रो. उदय नारायण सिंह “नचिकेता”- जे काज अहाँ कए रहल छी तकर चरचा एक दिन मैथिली भाषाक इतिहासमे होएत। आनन्द भए रहल अछि, ई जानि कए जे एतेक गोट मैथिल “विदेह” ई जर्नलकेँ पढ़ि रहल छथि।
२.श्री डॉ. गंगेश गुंजन- एहि विदेह-कर्ममे लागि रहल अहाँक सम्वेदनशील मन, मैथिलीक प्रति समर्पित मेहनतिक अमृत रंग, इतिहास मे एक टा विशिष्ट फराक अध्याय आरंभ करत, हमरा विश्वास अछि। अशेष शुभकामना आ बधाइक सङ्ग, सस्नेह|
३.श्री रामाश्रय झा “रामरंग”(आब स्वर्गीय)- “अपना” मिथिलासँ संबंधित…विषय वस्तुसँ अवगत भेलहुँ।…शेष सभ कुशल अछि।
४.श्री ब्रजेन्द्र त्रिपाठी, साहित्य अकादमी- इंटरनेट पर प्रथम मैथिली पाक्षिक पत्रिका “विदेह” केर लेल बाधाई आ शुभकामना स्वीकार करू।
५.श्री प्रफुल्लकुमार सिंह “मौन”- प्रथम मैथिली पाक्षिक पत्रिका “विदेह” क प्रकाशनक समाचार जानि कनेक चकित मुदा बेसी आह्लादित भेलहुँ। कालचक्रकेँ पकड़ि जाहि दूरदृष्टिक परिचय देलहुँ, ओहि लेल हमर मंगलकामना।
६.श्री डॉ. शिवप्रसाद यादव- ई जानि अपार हर्ष भए रहल अछि, जे नव सूचना-क्रान्तिक क्षेत्रमे मैथिली पत्रकारिताकेँ प्रवेश दिअएबाक साहसिक कदम उठाओल अछि। पत्रकारितामे एहि प्रकारक नव प्रयोगक हम स्वागत करैत छी, संगहि “विदेह”क सफलताक शुभकामना।
७.श्री आद्याचरण झा- कोनो पत्र-पत्रिकाक प्रकाशन- ताहूमे मैथिली पत्रिकाक प्रकाशनमे के कतेक सहयोग करताह- ई तऽ भविष्य कहत। ई हमर ८८ वर्षमे ७५ वर्षक अनुभव रहल। एतेक पैघ महान यज्ञमे हमर श्रद्धापूर्ण आहुति प्राप्त होयत- यावत ठीक-ठाक छी/ रहब।
८.श्री विजय ठाकुर, मिशिगन विश्वविद्यालय- “विदेह” पत्रिकाक अंक देखलहुँ, सम्पूर्ण टीम बधाईक पात्र अछि। पत्रिकाक मंगल भविष्य हेतु हमर शुभकामना स्वीकार कएल जाओ।
९. श्री सुभाषचन्द्र यादव- ई-पत्रिका ’विदेह’ क बारेमे जानि प्रसन्नता भेल। ’विदेह’ निरन्तर पल्लवित-पुष्पित हो आ चतुर्दिक अपन सुगंध पसारय से कामना अछि।
१०.श्री मैथिलीपुत्र प्रदीप- ई-पत्रिका ’विदेह’ केर सफलताक भगवतीसँ कामना। हमर पूर्ण सहयोग रहत।
११.डॉ. श्री भीमनाथ झा- ’विदेह’ इन्टरनेट पर अछि तेँ ’विदेह’ नाम उचित आर कतेक रूपेँ एकर विवरण भए सकैत अछि। आइ-काल्हि मोनमे उद्वेग रहैत अछि, मुदा शीघ्र पूर्ण सहयोग देब।
१२.श्री रामभरोस कापड़ि भ्रमर, जनकपुरधाम- “विदेह” ऑनलाइन देखि रहल छी। मैथिलीकेँ अन्तर्राष्ट्रीय जगतमे पहुँचेलहुँ तकरा लेल हार्दिक बधाई। मिथिला रत्न सभक संकलन अपूर्व। नेपालोक सहयोग भेटत से विश्वास करी।
१३. श्री राजनन्दन लालदास- ’विदेह’ ई-पत्रिकाक माध्यमसँ बड़ नीक काज कए रहल छी, नातिक एहिठाम देखलहुँ। एकर वार्षिक अंक जखन प्रिट निकालब तँ हमरा पठायब। कलकत्तामे बहुत गोटेकेँ हम साइटक पता लिखाए देने छियन्हि। मोन तँ होइत अछि जे दिल्ली आबि कए आशीर्वाद दैतहुँ, मुदा उमर आब बेशी भए गेल। शुभकामना देश-विदेशक मैथिलकेँ जोड़बाक लेल।
१४. डॉ. श्री प्रेमशंकर सिंह- अहाँ मैथिलीमे इंटरनेटपर पहिल पत्रिका “विदेह” प्रकाशित कए अपन अद्भुत मातृभाषानुरागक परिचय देल अछि, अहाँक निःस्वार्थ मातृभाषानुरागसँ प्रेरित छी, एकर निमित्त जे हमर सेवाक प्रयोजन हो, तँ सूचित करी। इंटरनेटपर आद्योपांत पत्रिका देखल, मन प्रफुल्लित भ’ गेल।
२.गद्य
२.१. कथा-सुभाषचन्द्र यादव-कुश्ती
२.२.भाग रौ (संपूर्ण मैथिली नाटक)-लेखिका – विभा रानी (आगाँ)
२.३. सुशांत झा- मिथिला मंथन
२.४. आ ओ मारलि गेलि !— बृषेश चन्द्र लाल
२.५. जयकान्त मिश्रपर विशेष १.डॉ. गंगेश गुंजन २. विद्या मिश्र
२.६. विवेचना: सुभाषचन्द्र यादवक कथा संग्रह- बनैत-बिगड़ैत गजेन्द्र ठाकुर होलीक संदेश डा. चन्देनश्वंर शाह
कथा
सुभाषचन्द्र यादव-कुश्ती
चित्र श्री सुभाषचन्द्र यादव छायाकार: श्री साकेतानन्द
सुभाष चन्द्र यादव, कथाकार, समीक्षक एवं अनुवादक, जन्म ०५ मार्च १९४८, मातृक दीवानगंज, सुपौलमे। पैतृक स्थान: बलबा-मेनाही, सुपौल- मधुबनी। आरम्भिक शिक्षा दीवानगंज एवं सुपौलमे। पटना कॉलेज, पटनासँ बी.ए.। जवाहरलाल नेहरू विश्वविद्यालय, नई दिल्लीसँ हिन्दीमे एम.ए. तथा पी.एह.डी.। १९८२ सँ अध्यापन। सम्प्रति: अध्यक्ष, स्नातकोत्तर हिन्दी विभाग, भूपेन्द्र नारायण मंडल विश्वविद्यालय, पश्चिमी परिसर, सहरसा, बिहार। मैथिली, हिन्दी, बंगला, संस्कृत, उर्दू, अंग्रेजी, स्पेनिश एवं फ्रेंच भाषाक ज्ञान।
प्रकाशन: घरदेखिया (मैथिली कथा-संग्रह), मैथिली अकादमी, पटना, १९८३, हाली (अंग्रेजीसँ मैथिली अनुवाद), साहित्य अकादमी, नई दिल्ली, १९८८, बीछल कथा (हरिमोहन झाक कथाक चयन एवं भूमिका), साहित्य अकादमी, नई दिल्ली, १९९९, बिहाड़ि आउ (बंगला सँ मैथिली अनुवाद), किसुन संकल्प लोक, सुपौल, १९९५, भारत-विभाजन और हिन्दी उपन्यास (हिन्दी आलोचना), बिहार राष्ट्रभाषा परिषद्, पटना, २००१, राजकमल चौधरी का सफर (हिन्दी जीवनी) सारांश प्रकाशन, नई दिल्ली, २००१, मैथिलीमे करीब सत्तरि टा कथा, तीस टा समीक्षा आ हिन्दी, बंगला तथा अंग्रेजी मे अनेक अनुवाद प्रकाशित।
भूतपूर्व सदस्य: साहित्य अकादमी परामर्श मंडल, मैथिली अकादमी कार्य-समिति, बिहार सरकारक सांस्कृतिक नीति-निर्धारण समिति।
कुश्ती
भोर धरि पता नहि चलल । ओ रातिये भऽ गेल छल । उठलाक कनेक कालक पछाति लुंगी पर नजरि गेल । कहियो – कहियो सपना देखलाक बाद भऽ जाइत छैक, तेहने लागल । लूंगी दू – तीन ठामसँ सूखिकेँ कड़ा भऽ गेल छलैक। सपना पर गौर कयलाक बादो कोनो ओहन सपना मोन नहि पड़ल । ओहुना ओकरा भेलापर निन्न खुजि जाइत छैक । निन्न राति खन नहि खुजल छल। तँइ कनेक आश्चर्य तखन धरि बनल रहल जखन धरि ठेहुन पर नजरि नहि गेल । पहिलो बेर एहिना भेल छल । सियाह दाग उभरलाक बाद पानिक गिरब आ फेर एकटा पैघ सन घाव ।
ओहि बेर दर्द नहि भेल छल । पपड़ीक कैक टा तह जमि कऽ उखड़ैत गेलैक आ करीब सप्ताहक भीतरे ठीक भऽ गेलैक ।
लुंगी पर पड़ल दागकेँ हम नुकबैत रहलहुँ । हम नहि चाहैत छलहुँ लोक एहन – ओहन पूछि देअय ।
दू-तीन बजे धरि हमर एकटा दोस्त आबि गेल । ओ हमरा संग लऽ कऽ हटिया जेबाक जिद करय लागल जे पछिला किछु दिनसँ हप्तामे दू बेर लगैत छलैक । ओहि ठाम ग्राम पंचायत दिससँ कुश्तीक आयोजन होइत छलैक। हटियाक प्रगतिक सभ टा दारोमदार कुश्तिये पर निर्भर करैत छलैक। लोकक एहन धारणा बनि गेल छलैक। ई बादमे मालूम भेल जे हटिया आरंभ करबा लेल गामक लोकक बीच खेतक गाछ लेल एकटा पैघ कुश्ती भऽ चुकल छलैक ।
कुश्ती बड़ दिलचस्प आ मजेदार छलैक । कइएक टा जोड़ामे गोटक एहन निकलिये अबैत छलैक जकर कलाबाजी पर लोक थपड़ी पाड़ैत छल । जनी – जातियो के एकाध झुंड मर्द सभ सँ फराक रहबाक कोशिश करैत कुश्तीक मजा लऽ रहल छलैक । कुश्ती करैत-करैत एक टा जोड़ा आगाँ बैसल लोक सभ पर अचानक खसि पड़लैक । लोक पाछू दिस पड़ाय लागल । हमर ध्यान दोसर दिस छल । समय पर सावधान नहि भऽ सकलहुँ । ठेहुनपर जोरसँ चोट लागि गेल आ हम खसैत-खसैत बचलहुँ। हम चिकरिकऽ भीड़केँ गरियाबऽ लगलहुँ । कपड़ा खराप भऽ गेल छल । घावसँ खून बहैत छल । दोस्त सहानुभूति देखओलक आ हेल्थ सेंटर पर चलबाक सुझावदेलक ।
‘एखन क्यो हेतैक ?’— ई पुछैत हमर सभटा तामस हेल्थ सेंटर पर केन्द्रित भऽ गेल । ओ सेंटर बन्ने रहैत छलैक । दू टा कर्मचारी छलैक, जे सप्ताहमे कोनो एक दिन चल अबैत छलैक आ फेर अपन –अपन गाम । जरूरतमंद लोक केँ भरि सप्ताह हेल्थ सेंटरक चक्कर लगबऽ पड़ैत छलैक किएक तँ ओ सभ कहियो मिनिस्टरक आकस्मिक दौड़ा जकाँ आबि सकैत छलैक ।
आइयो हम ओकर खुजल रहबाक उमेद लऽ कऽ नहि चलल छलहुँ । तँइ ताला देखि बेसी निराशा नहि भेल । सेंटरक उपयोगितापर गौर करैत क्यो लकड़ीक बोर्ड, जे सेंटरक अस्तित्वक प्रमाण छलैक , केँ उनटि देने छलैक ।
हमसभ घुरि रहल छलहुँ तखने देबालक पाछुसँ कोनो चीज खसबाक आवाज आयल । एक टा छौड़ा घर लऽ जेबा लेल ईंट जमा कऽ रहल छल । छौंड़ा पहिने कनेक सकपकायल, फेर सम्हरि के दाँत चियारैत सफाइ देबऽ लागल ।
घावसँ खूनक बहब बन्न भऽ गेल छलैक , मुदा नस फूलय लागल छल । साँझ धरि माथमे एकटा भारीपनक अनुभव हुअय लागल । देह टूटय लागल जेना बुखार अयबासँ पहिने होइत छैक । फेर कँपकँपी शुरू भऽ गेल । हम सीरक ओढ़ि बिछौनपर पसरि गेलहुँ । दोस्त अखनो घूर लग बैसले छल । फेर आरो लोकसभ आबि गेल छलैक । हुनका सभक बीच कोनहु गप्प कतहुसँ शुरू भऽ जाइत छलैक । कनेक पहिने हमर घावक बात शुरू भेल छलैक आ आब सेंटरक पछारी चलऽवला पालिटिक्सक पर्दाफास भऽ रहल छलैक। बेसी हल्ला-गुल्लाक कारणे हुनका सभपर हम खौंझाय लागल छलहुँ । हम अपन मूड़ी सीरक तर कऽ लेलहुँ आ काछसँ ऊपर बनल गिल्टी टोबऽ लगलहुँ ।
भोरे उठलापर ताजगीक अनुभव भेल । घावपर कपड़ा सटि गेल छलैक । घाव काल्हिए सन ताजा छलैक । छोट भाय तकलीफ दिया पूछिकेँ चलि गेल । छोट भाय् मायसँ घावक मादे किछु नहि कहने छलै । बता देने रहितै तँ माय परेशान भऽ कइएक बेर हमरा लग आबि गेल रहैत । ओना हम घावकेँ लऽ कऽ कनेको चिन्तित नहि छलहुँ । सोचि नेने छलहुँ जे पहिल बेर जकाँ सहजे ठीक भऽ जेतैक । कपड़ापर दाग उभरि अबैत छलैक आ ओइपर माछी भिनकऽ लगैत छलैक । हम मात्र अहीसँ परेशान रही ।
दुपहर धरि अड़ोस-पड़ोसक लोकसभ दाग देखि पूछताछ कयलक । हमरा क्रमिक रूपसँ घावक पूरा हुलिया दिअय पड़ल । लोकसभ एहने स्वभाववला घावक कइएक टा दृष्टान्त देलक । घावसँ सम्बद्ध व्यवक्ति सभक पूरा खिस्सा सुनौलक फेर अपन – अपन अनुभवक अनुकूल आ प्रमाणित निदान बतौलक । किछु सहानुभूति प्रकट कयलक , किछु कँ घृणा भेलै आ किछु तटस्थ भाव लेने चलि गेल । अपनासँ छोट उमिरक कइएक गोटेकेँ हम टारि देलियै ।
खाइत काल हमर छोट भाय संगहि बैसि गेल । एक तेहाइ हिस्सा खा लेबा धरि एक टा दाग फेर उभरि अयलैक आ माछी लागय लगलैक । छोट भायक नजरि प्रत्येक आध मिनटपर ओहीठाम चल जाइत छलैक । कनेक काल बाद ओकर खेबाक गति एकदम मंद पड़ि गेलै आ हमरा बुझायल जे ओकरा रद्द भऽ जेतै । हमरा पछतावा भेल जे ओ किएक हमरा संगे बैसि गेल । हम निर्णय लेलहुँ जे घाव रहबा धरि एहन समय संगे नहि बैसब । ओ बड्ड मुश्किलसँ ओहि भावकेँ मेटओलक । फेर ठंढ़ायल आत्मीय स्वरमे होमियोपैथ डाक्टर लग जेबा लेल कहलक । बहुत पहिने एकटा बीमारीक दौरान एलोपैथीपरसँ ओकर विश्वास खतम भऽ गेल छलै। ओना हमर एकटा मजकियल दोस्त ओकरे सोझाँ होमियोपैथीपर नमहर लेक्चर दैत कहने छलै जे एहि पैथीक पाउडरमे दबाइ कम पाइ बेसी चलैत छैक ।
खाकऽ उठैत-उठैत हमर घावक मादे जननिहारक संख्या किछु आर बढ़लैक । किछु गोटे घाव देखाबऽ लेल कहलक । एहि काजमे हमरा सभसँ बेसी हिचकिचा – हटि होइत छल । मायकेँ जाहि समय सूचना भेटलै, तखने हमर छोट भाय ककरोसँ झगड़ा कऽ रहल छल। माय बेसी ध्यान नहि दऽ सकल । कर्पूर आ नारियरक तेल लगाबऽ लेल कहि जिम्हर भाय झगड़ा करैत छल, ओम्हरे जाय लगल । भाय आब गारिपर उतरि लायल छल—’सार, हटियाक सभ कुश्ती घुसाड़ि देब !’
हमहूँ तेजीसँ ओम्हरे दौड़लहुँ । मालूम भेल आरि छाँटि-छाँटि करीब बीत भरि खेत ओ अपन खेतमे मिला लेने छलैक आ आब नापियो मानय लेल तैयार नहि । हम भायकेँ शांत कयलहुँ। बहुत राति धरि एहि तरहक कतेको समस्या पर गप्प –सप्प होइत रहलैक जाहिसँ हमरासभकेँ निपटबाक अछि । माय हमरासँ शिकाइत करैत रहल जे हम बहुत लापरवाह भऽ गेल छी ।
बिछौनपर जाकऽ हमरा ध्यानमे आयल जे दुपहरियासँ एखनधरि सभ चर्च घावसँ हटिकऽ होइत रहलैक अछि आ एकाएक हम एक तरहक आरामक अबुभव करय लगलहुँ ।
फेर सोचय लगलहुँ हम एहि कोठलीमे सभ कपड़ा उतारि नग्न भऽ जाइ, घावक सभटा चेन्ह मेटा जाइक, अंग-प्रत्यंग निर्विकार आ सुन्द र देखाय लागय । मुदा तुरत्ते एहन हैब असंभव छलैक । आस्ते—आस्ते हम निन्नमे डूबैत गेलहुँ । हमरा लागल जेना हम कइएक गोटासँ लड़ि-झगड़ि रहल छी । ठेहुनपर ओहिठामसँ खून बेसी मात्रा मे निकलि रहल अछि ।
भोरमे घाव फेर ओहिना छलैक । हम ठीक ढँगसँ किछु तय नहि कऽ पबैत अलहुँ जे पहिने गामक सभटा झगड़ासँ निपटि ली वा घावसँ । एहि अनिर्णयसँ उत्पन्न थकनीक कारण हम बहुत सुस्त भऽ केँ पड़ल छलहुँ । माय फुर्तिआह डेग उठौने हमरा लग आयल आ घाव ओहिना ताजा देखि तमसाय लागल । हम कहलियै—’गामक झगड़ा…’ वाक्य पूरा हेबासँ पहिने माय बाजव शुरू कऽ देलक –’बेराबेरी निपटि लेब ! तोँ पहिने घावक इलाज करा आबह ।’
हम झपटि कऽ अंगा उठओलहुँ आ विदा भऽ गेलहुँ ।
भाग रौ
(संपूर्ण मैथिली नाटक)- (आगाँ)
लेखिका – विभा रानी
पात्र – परिचय
मंगतू
भिखारी बच्चा 1
भिखारी बच्चा 2
भिखारी बच्चा 3
पुलिस
यात्री 1
यात्री 2
यात्री 3
छात्र 1
छात्र 2
छात्र 3
पत्रकार युवक
पत्रकार युवती
गणपत क्क्का
राजू – गणपतक बेटा
गणपतक बेटी
गुंडा 1
गुंडा 2
गुंडा 3
हिज़ड़ा 1
हिज़ड़ा 2
किसुनदेव
रामआसरे
दर्शक 1
दर्शक 2
आदमी
तांबे
स्त्री – मंगतूक माय
पुरुष – मंगतूक पिता
भाग रौ
(संपूर्ण मैथिली नाटक)
अंक : 2
दृश्य : 2
(मंगतूक स्थान – भोरक बेला – मोटर गाड़ी स’ एक गोट सेठ उतरैत अछि – गाड़ीक दरवाजा फोलब, बंद करबाक, जेब स’ टाका निकालबाक अभिनय.. टाका निकालिक’ ओ मंगतू दिस-बढ़ैत अछि..)
आदमी : उठ, उठ, ऐ भाई.. भोर भ’ गेलै।
(मंगतू ओकरा दिस प्रश्नाकुल नजरि स’ देखैत अछि। बाजैत किछु नञि अछि..)
ई ले – एकावन टाका। राखि ले।
मंगतू : एकावन टाका? मुदा कियैक?
आदमी : आई हमर बाउजीक बरखी अछि। ब्राह्मण अथवा दरिद्रनारायण भोजन करेबाक फुर्सति अछि नञि तैं, आई पाँच लोक के दान क’ देइत छियै।
मंगतू : साब, हमर एक गोट विनती अछि.. साब, ई पाई अहाँ राखि लिय’.. आ एकरा बदला मे हमरा कोनो काज द’ दिय.. पतियाउ साहब जी, हम काज क’ सकै छी.. ई हमर हाथ देखियौ.. गोर देखू.. (विचित्र तरीका स’ हाथ-गोर चलबैत अछि) साहेब जी.. हमरा अई नरक स’ निकालू साहेब जी.. हमरा काज दिय’.. केहनो.. पैघ-छोट.. अहाँ के शिकायतक मोका नञि देब साहेब जी। (ओकर पएर-पकड़बाक अभिनय करैत अछि। आदमी घबड़ाक’ पराएत अछि। गाड़ी मे बैसबाक, स्टार्ट करबाक अभिनयक संग खौंझाएल स्वर में..)
आदमी : हुंह! काज चाही । देह न दशा, मुर्गी प्यारे फँसा। नीक-नीक लोक के त’ काज भेटै नञि छै.. सभ ठॉ त’ भर्ती पर रोक लागल छै.. चुनावक समय मे अखबार मे नौकरीक विज्ञापन भरि.. तकरा बाद फुस्स! सरकारक आमदनिए छै। ई विज्ञापन स’.. डीडी, पे-ऑर्डर.. एकरा देखियौ.. काज क’ लेब.. कोनो काज.. जहन कोनो काज कइए लेबें त’ माँग भीख! ईहो त’ काजे छै आ बड्ड मेहनति आ हिम्मति बला काज छै।
(गाड़ी चलेबाक अभिनय संगे मंच स’ बाहर। बाहर जाइत काले मंगतू पर नजरि..)
मंगतू : चलि गेलाह। सब चलि जाइत अछि। भीखक एक गोट अठन्नी, रूपैया फेंकि क’.. बस! साधे रहि गेल जे किओ हमरो सहारा दितियैक – अपना पैर पर ठाढ़ हेबा मे.. लोक आओर पतियाइ कियै नञि छथि जे हम ठाढ़ भ’ सकै छी.. लिख-पढ़ि सकै छी.. ई देखू (हाथ स’ जमीन पर किछु लिखबाक प्रयास करैत अछि) .. आ.. आ.. ई किसुनदेव आ रामआसरे भाई त’ कहैत छथि जे हमर दिमागो बड्ड तेज अछि (कनेक मुस्काइत अछि।) तैं त’ हुनकर बड़का साहेब हमरा लग आएल छलाह.. बाप रौ, की सूट-बूट, की शान.. (मंगतू पर स’ फेड आउट)
(फ्लैश बैक आरंभ)
(एक अधेड़, रोबदाब बला व्यक्ति.. नाम तांबे.. मंच पर बेचैनी स’ एम्हर-ओम्हर बूलि रहल छथि। रामआसरेक प्रवेश)
राम. : साहेब जी?
तांबे : (अनसोहांत स्वर मे) yes?
राम. : साहेब जी किछु पिरीशानी मे बूझा रहल छथि।
तांबे : परेसान नञि होइ त’ की राग मल्हार गाबी? सभटा डाटा कलेक्ट कएल छल। पता नञि कोना हार्ड डिस्क सेहे उड़ि गेल।
राम. : साहेब जी, कम्पलेन नञि लिखाओल की?
तांबे : एंट्री त’ क’ देलहुँ। मगर तकरा स’ की? इंजीनियर त’ काल्हिए आओत। आ मैटर हरि हालति मे आइए देबाक अछि। तैं त’ लेट बइसल छी.. मुदा.. (माथ पकड़ि लेइत अछि।)
राम. : साहेब जी.. छोट मुंह पैघ गप्प.. अनसोहांत सन सेहो.. मुदा नीचाँ.. छै ने.. ओ लोथ.. मंगतू.. भ’ सकैय’ ओ बता दियए..
तांबे : (एक नजरि ओकरा देखि ठठा क’ पेट पकड़ि क’ ठठाएत अछि।) ऊ लोथ भिखमंगा, ऊ हमरा डाटा बताओत? रौ, तोहर दिमाग दुरूस्त त’ छौ ने! जे डाटा कलेक्ट कर’ मे हमरा एतेक समय लागल, एतेक – एतेक किताब कंसल्ट कर’ पड़ल, ओ ओहि अनपढ़, लोथ, भिखमंगा..
राम. : साहेब जी, कम्पूटर त’ अहाँ के अहिना.. इंजीनियर काल्हिए आओत। काज करबाक अछिए अहाँ के। आर कोनो उपाय त’ अछि नञि! त’ एक बेर टराइ करबा मे हर्जे की! हमरा ओना विश्र्वास अछि जे ओ अहाँक अबस्से बता देत।
तांबे : कोन आधार पर तों कहि रहल छें एना?
राम. : ओ पढ़’ जानै छै। हमहीं आ किसुनदेव मिलिक’ ओकरा अच्छर ज्ञान करैलियै। ओकर लगन आ मेहनति.. आई ओ अखबारक नाम स’ ल’क’ अंतिम पन्ना आ संपादकीय धरि पढ़ि जाइत अछि। सभकिछु सिलेट पर लिखल लाइन जकाँ मोन रहैत छै ओकरा। तैं हम.. बाकी त’ अहाँक इच्छा..।
(फ्लैशबैक समाप्त। प्रकाश मंगतू पर।)
मंगतू : रामआसरे कहला सन्ते तांबे साहेब आएल छलाह! (हंसैत) बार रौ बाप! की गुमान मे फूलल छलाह। हमरा ल’ग ठाढ़ हेबाक विवशता, मुंह पर बहुत किछु जनबाक दर्प, जेना दुनियाक संपूर्ण ज्ञानक गठरी हुनके लग हुअए, हमरा लेल हुनक ऑखि मे लहराइत घिरनाक समुंदरि, संगही एकटा उपकारक भाव सेहो, जे देख – हमही छी, जे ऐलौं तोरा लग.. ले बिलइया के, हौ जी, ऐलौं त’ कोनो हमरा लेल.. एलौं अहाँ अपना लेल.. ऐलौं, पूछलौं, हमरा मोन छल, बतेलौं, अहाँ लिखलौं, छपेलौं, आ बिसरि गेलौं। एकटा धन्यवादो धरि नञि। रामआसरे भाइ लेख देखाओल.. मुदा पढ़ि नञि सकलहुँ – अंग्रेजी सन्ता। हमर ज्ञानक उपयोग कोना भेलै.. ई हमरे नञि पता.. इएह त’ अछि हमर तकदीर.. (विचित्र हँसी हँसैत अछि.. पत्रकार-युवक-युवतीक प्रवेश। ओकरा हँसैत देखि थम्हि जाइत छथि।)
युवती : मुगतू? (मंगतूक हंसी थम्हि जाइत अछि।) की भेलौ? बड्ड हंसि रहल छे।
मंगतू : (कनेक सकुचाइत) जी.. ओ किछु नञि.. बस.. तांबे साहेब बला बात..
युवक : (रूक्ष स्वर मे) सुनल जे ओ तोरा लग आएल छलाह आ तों एकदम टेपरेकॉर्डर जकाँ चालू भ’ गेल छलें?
मंगतू : (ओकर रूक्षपन के लक्षित नञि करैत अपनही प्रवाह मे) त’ की करितियैक! एतेक बड़का साहेब! एतेक पिरीसान.. चांसे बूझल जाओ जे हमरा पता छल। – जे किछु पता छल, से सभ बता देलियइ.. देखलियइ हम लेख.. मुदा अंग्रेजी.. साब, अहाँ हमरा अंग्रेजी पढ़ब सिखा देब?
युवती : (मोन पारैत) हे सुनु, हम सभ एकरा पर स्टोरी केने छलहुँ ने?
युवक : अरे, ऊ त’ पुरान कथा भ’ गेलै। वंडरफुल एंड पावरफुल प्रोजेक्ट ।
युवती : एकरा किछु लाभ करेलहू की नञि?
युवक : माने? (ऑफिस दिस बढ़ैत अछि।)
युवती : (अनुसरण करैत) माने ई, जे ओहि समय गप्प भेल छल जे पेमेंट भेलाक बाद अहाँ ओकरा किछु देबै.. जस्ट फॉर ए नाइस जेस्चर.. मुदा, अहाँ त’ हमरो किछु नञि बताओल।
युवक : अहँू त’! ओ की केलकई जे ओकरा पेमेंट करियई?
युवती : वएह त’ धुरी छल। नञि बतेतियैक त’ अहाँ काज क’ सकै छलहुँ? नञि न! आब किछु ओहि गरीब के.. (दुनू ऑफिसक गेट धरि पहुँचइत छथि। रामआसरे आ किसुनदेव दुनूक गप्प सुनै छथि।) काज निकलि गेल त’ बस, मुंह फेरि लेलहूँ!
युवक : जमाने इएह छै डार्लिंग। देखलहुँ मि. तांबे के.. सभटा काज करबा लेलन्हि मुदा नामोक क्रेडिट नञि..
युवती : अहँू सएह बन’ चाहै छी त’ बनू.. मुदा हमर मानधन हमरा दिय’! हम ओही मे स’ ओकरा..
राम. : नमस्कार साहेब।
युवक : नमस्कार नमस्कार।
किसुन: कोनो गंभीर गप्प सर?
युवक: उंहूं, किच्च्छु नयिं।
युवती : किछु कियैक नञि? अरे, हम दुनू ओहि मंगतू पर काज करै छलहुँ। तहन ई गप्प भेल छल जे पाइ भेटला पर हम किछु ओकरो देबै। मुदा.. ई त’ हमरो पाइ घोखि गेलैन्हि..
युवक : (जेना भेद खुलि गेल हुअए) ओके बाबा ओके। अहांक पाइ अहां के द’ देब। ओकरो द’ देबै.. आब त’ खुश? (फसफुसाइत) सभके सभ किछु कहब जरूरी छै की? (बाजैत भीतर चलि जाइत छथि। युवती पहिने जाइत अछि। पाछा स’ युवक अपन तर्जनी माथ पर ल’ जाक घुमबैत अछि — माने युवती कनेक क्रैक अछि।)
राम. : देखल भइया ई बड़का-बड़का लोकक खेल! पत्रकार छथि ई सभ। जनताक पैरोकार। जनताक रच्छक। रच्छक खुदे भच्छक.. हाँक’ लेल कहू त’ एकदम सूरूजे पर, देब’ बेर मे पद-पद पाद’ लगताह! हजारो टाका झिंटने हेतै मंगतुआक नाम पर। आ ओकरे किछु देबाक नाम पर ..
किसुन : सटक सीताराम! सभ एक्के थरियाक भांटा रो भाइ!
राम. : ऊ तांबे साहेब! ओकरे मदति स’ ओ लेख लिखलन्हि। छपबो केलै। आब हमरा त’ अंग्रेजी, फंगरेजी अबै नञि अछि। हम पूछ’ गेलियै जे साहेब, अई मे मंगतूक कोनो जिकिर-उकिर..!
किसुन : की बाजलन्हि?
राम. : अरे, ओ तेहेन न आँखि गुरेरलन्हि जे एह -‘ई लेख है रामआसरे, इन्टरव्यू नहीं कि सबका नाम देते रहें।’ हम त’ तइयो ढीठ बनल बजलहुँ जे साहेब, ओकर कोनो भला भ’ जयतियन्हि। भिखमंगाक जिनगी स’ ओकरा छुटकारा भेटि जइतियैक। ओ फेर आँखि तरेरलन्हि। हम फेरो थेथर जकाँ बाजलियैक जे ठीक छै, नाम नञि देलियै त’ किछु दामे द’ दियऊ। लगतै ओकरो जे हँ, आई अपना दिमागक कमाई भेटलए.. सभ सार चोर अछि- ऊ तांबे, ई छौंड़ा.. काम रहला पर बाबू-भैया आ निकलि गेला पर दू-दू लात।
(पार्श्र्व स’ सोगबला धुन। प्रकाश मंगतू पर। ओ चिकरैत अछि)
मंगतू : किओ हमरा अई नरक स’ निकालि क’ ल जाऊ। रौ तकदीरक नाति, कत’ मुंह मरा रहल छें। देह नञि त’ तोहें नीक जकां रहितें हमरा लग। कोनो नीक, पाईबला घर मे देतें। माय-बाप लग। मुदा, जहन अपने माय-बाप अपन नञि भेल तहन..
(सोगबला धुन उत्सव धुन मे बदलि जाइत अछि। मंगतूक चेहरा फेड आउट होइत अछि। एक काल्पनिक लोकक आभास देइत लाल-नारंगी-पीयर रोशनी पसरइत अछि आ ओहि प्रकाश मे देखाइ पड़ैत अछि – एक गोट स्त्री, जकरा कोरा मे एकटा नवजात अछि। अन्य स्त्रीगण नाचि-गाबि रहल छथि!)
रूपैया मांगे ननदी लाल के बधाई
एके रूपैया मोरा ससुर के कमाई
अठन्नी ले लो ननदी लाल के बधाई
एके अठन्नी मोरा पिया के कमाई
ओ ना मैं दूँ ननदी लाल के बधाई
एक स्त्री : देखू भौजी। चान जइसन बेटा देलन्हि अछि हमर भैया अहाँ के। आब बेगर छत्तीस भरक डँड़कस के नञि मानब।
(सभ हंसैत छथि। स्त्री लजाइत अछि। पुरूषक प्रवेश। हँसैत-नचैत स्त्रीगण विदा भ’ जाइत छथि।)
पुरूष : राधा, की नाम राखब एकर?
स्त्री : (लजाइत) जे अहाँ कही।
पुरूष : हमर मानी त’ एकर नाम राखब चिरंजीवी। खूब पढ़ाएब, लिखाएब, कलक्टर बनाएब।
स्त्री : हमरा मानी त’ ओकरा पर अपन मर्जी नञि थोपी । अपना मर्जी स’ ओ जे बनय, डाक्टर कलक्टर, एक्टर..
पुरूष : अच्छा भई, हम त’ हुकुमक गुलाम छी। हुकुमक बेगम जे हुकुम देतीह, हुकुमक गुलाम बजा आनत (कोर्निश करैत अछि। स्त्री हंसैत अछि। पुरूष छेड़ैत अछि) गीत मे कहलियै – पिया के कमाई नञि देबै ननदि के, हमर बहीन के। ओ जीवित नञि छोड़ती अहाँ के! तहन? तहन हमर की हएत (आवाज रोमांटिक होइत अछि। स्त्रीक हंसी। अंधकार-प्रकाश मंगतू पर।)
मंगतू : एहेन माय-बाप हमर करम मे कत’? समाजक सामना करबाक हिम्मत नञि भेलै। अई समाज मे श्राप भोग’ लेल छोड़ि देलैन्हि। सोचल, जे अपने स’ अपन तकदीरक किताब लिखब, मुदा ऊ बकट्टा गुड्डी हमरे जिन्दगी के बकट्टा क’ गेल.. लोथ, लूल-लांगड. बनल ई जिनगी । मौगत की एकरा स’ अधलाह हेतै?.. मुदा मौगतो त’ नञि अबैत अछि। नञि घरक आसरा, नञि समाजक, नञि लोकक। कथी लेल जीब, ककरा लेल जीब, ई जीबाक कोनो अर्थ?
(मंगतू भोकासी पारि कान’ लागैत अछि। रामआसरे आ किसुनदेव ओकरा लग अबैत छथि।)
राम. : अपन इ ऑफिसे मे त’ कतेक विकलांग लोक काज करै छथि, भोइकर साहेब, लीना मैडम, सिन्हा जी.. मुदा .. एक दिस एहेन माय-बाप आ दोसर दिस ई समाज.. सभक फाटल मे आंगुर कर’ बला। रौ, तोरा कोन मतलब छौ किओ किछु करए। ककरो चैन स’ जीब’ नञि देतै ई समाज..
(रामआसरे आ किसुनदेव मंगतू के धैरज बंधबैत छथि । पार्श्र्व स’ कविता )
‘जिनगी जुआ अछि
सट्टा अछि, बजार अछि
ताश अछि, पत्ता अछि
रोशनीक बाढ़ि
चोन्हियाएल लोक
भीड़ अछि, एकान्त अछि
भोरक तारा विश्रान्त अछि
तारा टूटए नञि
आस छूटए नञि
(फेड आउट)
(अगिला अंकमे जारी)
——
मैथिली के ल क किछु असुविधाजनक प्रश्न…सुशान्त झा
कखनो क सोचैंत छी जे मैथिली भाषा और मिथिलांचलक विकास ओहि रुप मे किएक नहि भ सकलै जेना दोसर प्रान्त आ आन भाषा सब तरक्की क गैलै। एखुनका परिदृश्य अगर देखी त बुझाइत अछि जे मैथिली साहित्य के विकास आ एतुक्का विकास के ल क चिंता सिर्फ किछु मुट्ठी भरि लोक के दिमागी कसरत छैक-आम मैथिल के एहि स कोनो सरोकार नहि। हालत त ई अछि जे मैथिल लोकनिके धियापुता दरभंगो मधुबनी मे मैथिली नहि ,हिंदी मे बात करैत छथि। एकर की कारण छैक आ एना किएक भैलैक।
अगर एकर तह मे जाई त एहि भाषाके संग सबसं पैघ अन्याय ई भेलैक जे एकरा किछु खास इलाका के मैथिली बनयबा के आ किछु खास लोकक भाषा बनयबाके प्रयास कयल गैलैक। मैथिली के दरभंगा मधुबनी आ खासक ओतुक्का ब्राह्मण के भाषा बनाक राखि देल गेलैक। मधेपुरा-पूर्णिया के बात त दूर दरभंगो मधुबनी के विशाल जनसमुदाय ओ भाषा नहि बजैत अछि जे किताबी मैथिली के रुप मे दर्ज छैक। ओना ई बात दोसरो भाषा के संगे सत्य छैक लेकिन कमसं कम ओतय ओहि भाषा के स्थानीय रुप के हिकारत या हेय दृष्टि सं नहिं देखल जाई छैक। मैथिली मे एहि तरहक कोनो प्रयोग के बर्जित कय देल गेलैक। मिथिला के खेतिहर,मजूर, मुसलमान आ निम्नवर्ग ओहि भाषा मे तस्वीर कहियो नहि देखि सकल। जखन मिथिला राज्य के मांग उठल त हमसब मुंगेर तक के अपना मे गनि लैत छी, लेकिन जखन भाषा के बात हेतैक त ओ सिर्फ मधुबनी के पंचकोसी या मधुबनी झंझारपुर तक सिमटि कय रहि जाईछ।
हमरा याद अछि जे कोना सहरसा या पूर्णिया के लोकके भाषा के मधुबनी के इलाका मे एकटा अलग दृष्टि स देखल जाई छैक। इलाकाई भिन्नता कोनो भाषा मे स्वभाविक छैक लेकिन यदि ओ अहंकारवोध सं ग्रस्त भ जाई त ओहि भाषा के भगवाने मालिक। फलस्वरुप जखन भाषाई आधार पर राज्यके मांग उठलैक त मिथिलांचलक विराट जनसमुदाय ओहि स अपना के नहि जोड़ि सकल आ ओ आन्दोलन लाख संभावना के बावजूद नहि उठि सकल। रहल सहल कसरि राज्यसरकार क मैथिली विरोधी रवैया पूरा कय देलक। मैथिली के बीपीएससी स हटा देल गैलैक, आ मैथिली अकादमी के निर्जीवप्राय कय देल गेलैक। लेकिन एहि के लेल सत्ता के दोष कियेक देबै, जखन जनता के दिस सं कोनो प्रवल प्रतिरोध नहि छलैक त सत्ता त अपन खेल करबे करत।
ओना त ई कहिनाई मुनासिब नहि जे मैथिली मे आम जनता के लेल या प्रगतिशील चेतना के स्वर नहि मुखरित भेलैक लेकिन ओ ओहि तरीका सं व्यापक नहि भ सकलै जेना आन भाषा मे भेलैक। मैथिली के रचना मे ओ मुख्यधारा नहि भ सकलै। दोसरबात ई जे कहियो मिथिला मे कोनो समाजसुधार के आंदोलन नहि भेलैक जेना बंगाल वा महाराष्ट्र मे देखल गेलैक। तखन ई कोना भ सकैछ जे सिर्फ भाषा के त विकास भय जाय लेकिन समाज के दोसर क्षेत्र मे ओहिना जड़ता पसरल रहैक। मिथिला के इतिहास के देखियौक त एतय येह भेलैक। दोसर बात ई जे मिथिला या मैथिली के लेल जे संस्था सब बनल ओकर कामकाज के समीक्षा सेहो परम आवश्यक। मैथिली के विकास के लेल दर्जनों संस्था बनल जाहि मे चेतना समिति के नाम अग्रगण्य अछि। लेकिन ओ चेतना समिति की कय रहल अछि आ जनता सं कतेक जुड़ल अछि एकर विशद विवेचना हुअक चाही। सालाना जलसा आ सेमिनार के अलावा एकर मैथिली भाषा के लेल की योगदान छैक तकर विशद समीक्षा हुअके चाही। मैथिली के बजनिहार भारते मे नहि नेपालों मे छथि, लेकिन दूनू दिसके भाषाभाषी के जोड़य के कोनो ठोस उपाय एखन तक दृष्टिगोचर नहि।
एखन जहिया सं मैथिली के संविधान मे मान्यता भेटलैक अछि तहिया सं साहित्य अकादमी के किछु बेसी गतिविधि देखय मे आबि रहल अछि। लेकिन मैथिली के जखन तक आम जनता आ ओकर सरोकार सं नहि जोड़ल जायत एकर आन्दोलन धार नहि पकड़ि सकैत अछि। एकर सबसं पैघ जिम्मेवारी ओहि बुद्धिजीवी लोकनि पर छन्हि जे मैथिली के पुरोधा कहबै छथि। हुनका सं ई उम्मीद त जरुर कयल जा सकैछ जे ओ एकर ठोस, सर्वग्राही आ समीचीन समाधान सामने लाबथु आ ओहि पर समग्र रुपे चर्चा हो।
कथा-
आ ओ मारलि गेलि !
— बृषेश चन्द्र लाल
तखनेसँ खदकैत भातक माड़ सुखा गेलैक आ भात जड़य लगलैक । ओकर तीब्र गन्धप जखन चारुभर पसरि गेलैक तँ फुलियाक तन्द्रा टुटलैक । ओ पित्ते चुल्हिरमे पानि झोंकि देलकि — ‘दुर्रऽऽ़़़ ! आब खएबे के करतैक ?! ़़़ इहो भात त फेकएबे करतैक उ’ फुलिया मोनेमन पटपटाएल रहय । ठीके, आब किछु ओकरा कोनो खाएल जएतैक ? आब तँ एकहिटा बात होएतैक — सभक चलि गेलाक बाद ओ मोनसँ कानति आ ताधरि कानति जाधरि नोरक बासनसँ अन्तिकम ठोप नहि टघरि जएतैक ।
ओकर गड़ तखनेसँ भारी छैक । आँखिसँ रहि–रहि कऽ टघरैत नोरकेँ ओ कहुना नुकबैति आबि रहलि अछि । कान्ह उचकाकए साड़ीसँ गालपर ससरैत नोरकेँ पोछैैति फुलिया देाकानमे बैसलि सिपाहीसभकेँ अपनाकेँ भानसमे तल्लीएन देखएबाक प्रयत्नरमे लागलि अछि । मुदा आब ओकरामे आओर सामर्थ्यल नहि रहि गेल छैक । अपन भोकासीकेँ रोकब मुश्कि्ल भेल जाइत छैक । कखनो ठोह पड़ा जएतैक । एम्हपर इसभ मस्त सँ पिअयमे लागल छैक । ़़़ तुरत्ते शायदे जाएत । सभ दिन जकाँ रहि–रहि कए फुलियासँ ठिठोलियो करैत छैक । फुलिया दाँत निकालि हँसक अभिनय करैति अपनाकेँ धुआँसँ पिडि�़त देखबक प्रयत्नत कए रहलि अछि जे कहुना मुँहझौंसासभ बुझैक नहि ।
ओ बारी जाएक बहन्नेब उठि जाइति अछि आ बीच्चे बारीमे बैसि कए सिसकि–सिसकि कए कनेक काल कानि लैति अछि । समयक मारि ओकरा सभ किछु सिखा देने छैक । ओ जनैत अछि जे केओ आ खासकय ओकरे दोकानमे बैसकय पिअयबलासभ यदि ओकरा कनैति देखि लेतैक तँ ओकरोपर शंका करए लगतैक आ नहि जानि ओकरा कोन लिखलाहा भोगय पड़तैक । ़़़ ओ फेर अपनाकेँ संयत करैति अछि आ कलपर आबि कुरुड़ कए हाथ–मुँह धोए अपन पीढ़ी पकड़ि लैति अछि जेना किछु भेले ने होइक आ आजुक घटनासँ ओकरा कोनो मतलबे ने होइक । ओ अपनाकेँ ने हर्ष ने विष्मा दक सजीव अभिनय दिस लगा दैति अछि । एतेक दिनक अभिनय जे से ़़़ कहुना काज चलैत अएलैक मुदा आजुक अभिनयपर ओकर जीवन/मरण निर्भर करैत छैक । ओना मृत्यु सँ ओकरा ततेक डर नहि छैक, मुदा यातना आ क्रूरतामादेँ जे ओ सुनैति आएलि अछि तकर पीड़ाक कल्पयनासँ ओ हलाल होइत छागर जकाँ सिहरि जाइत अछि । एखन आओर किछु नहि अभिनयेटा ओकरा एहि त्रासदीसँ बचा सकैत छैक । तैँ ओकरा अपन भावनाकेँ कहुना मसोड़य पड़तैक । ़़़ ओ अपन छातीकेँ फुलाकय एकबेर नाम साँस लैति अछि आ दोकानमे पैसि जाइति अछि ।
‘ की भेलौअऽ फुलिया ? ़़़ आँखि लालतेस छौक ?’ — हवल्दाोर भूलोटन ठाकुर झुमैत पुछलकैक ।
‘ किछो नहि !’ — ओ हडबडा जाइति अछि — ‘धुआँ आ पिआउज हरान कएने अछि । ़़़ तेहन जरना–काठी किना गेल जे ़़़ । ’ ओ आगाँ सफाई देबक कोशिश कएलकि ।
‘ हमरा तँ लागल मोन–तोन खराब छौक ! ़़़ जे होउक, मुदा एखन गाल बड्ड नीमन लगैत छौक । ़़़आ आँखि ! ़़़ एकदम लालतेस, रसाएल ़़़ दारु पिअल जकाँ !! ’ — हवल्दा़र जेना दागि देने होइक ।
फुलियाक एँडीसँ कनपट्टीधरि जेना झनझना गेल होइक । मोन भेलैक जे चुड़की पकडि कए दू थापर जमा दैकि मुदा ओ संयत रहलि, आ स्थिेरसँ बाजलि — ‘अहाँकेँ तँ सदिखन ़़़ ़़़ !’
हवल्दाुर भूलोटनक मोन खुशीसँ लहराए गेलैक । गालपर मुस्कीच पसरि गेलैक । काँस्टेलबल बलराम सहनी हवल्दादरकेँ प्रोत्सालहित करैत कहलकैक — ‘ठीके तँ कहैति अछि साहेब, सदिखन कोनो एना कएलकैअऽ ! ़़़ टाइमपर ने करक चाही ।’
पित्ते फुलियाक देह जड़ि गेलैक । लगलैक जेना केओ गरमाएलमे खौलल पानि ढ़ाड़ि देने होइक । ़़़ मुदा ओ करओ की ? एखन तँ सहहि पड़तैक । आई रातिमे कोनो बाट निकलतैक की ? कोनो ने कोनो उपाय तँ करही पडतैक । बाँचब तँ इज्जहतसँ ़़़ नहि तँ मरबे नीक । ओ स्थिैरसँ जबाब देलकैक — ‘दुर्र, खाउ जल्दीह ! ़़़ मुँहो नइ दुखाइअऽ ? तीमन नीमन अछि कि ने ?’
बलरामकेँ जेना मौका भेटि गेलैक, हँसैत कहलकैक —‘ ऐंह, तीमन बड्ड नीमन छैक । जेहन फुलिया तेहन तीमन ! हमहूँसभ आदमी चिन्हिहकए अबैत छी ने ? तोरहिं जकाँ तीमनो तेज छौक । ’
‘ बेशी मिरचाई पड़ि गेलैक की ?’ — ओ सरिआबक प्रयत्नि कएलकि । तैयो ओकर भौंह अनजानमे सिकुड़िये गेलैक । ओकरा लगलैैक, पुलिसबासभ कहूँ घुमाकए तँ बात नहि करैअऽ ?
‘ नइ, ठीक छैक । तीमन कनी तेजे नीक ।’ — बलराम सहनी दाँत निपोड़ैत कहलकैक ।
मुदा फुलिया किछु नहि बाजलि । ओ कनेक ससरि कए दूर मोचियापर बैसि रहलि । पुलिसबासभ बडी कालधरि खाइत रहलैक । हाँ–हाँ हीं–हीं करैत रहलैक । बीच–बीचमे कनखिया कए तकितो रहलैक । ़़़ ओकरसभक गप्प ओ आइ बुझि नहि सकलैकि । रहि–रहि कए मन व्याचकुल भ’ जाइक । बैचैनी कटने ने कटाइक । मोन होइक अहुँरा जाए आ खूब जोड़सँ कानए । ओ मनेमन गोसाईंकेँ गुहारलकि — ‘ हे भगवान ! ़़़ केहन बिपत्ति !! ़़़ पुलिसबासभ जएबो नहि करैत अछि !’
स्थि़ति आब ओकर सम्हा रमे नहि छैक । ़़़ कतहु बेहोश भ’ क’ ने खसि पड़ए । यदि एना भ’ गेलैक तँ सभ भेद खुजि जएतैक । नहि जानि कोन–कोन यातना भोगए पड़तैक । ओ जोड़सँ दम खिचलकि आ अपनाकेँ संयमित करक प्रयत्नन कएलकि । ़़़ पुलिसबासभ बैसले रहलैक । कने–कने कालपर दारु म्ँ ागबैक आ पिबैत जाइक । कनखिया कए ताकक क्रम जारीये रहैक । ़़़ फुलियाकेँ शंका होमए लगलैक । ओ सोचए लागलि — ‘ एतेक दारु तँ ई हवल्दासर कहियो नहि पिबैत छल । एकरासभकेँ शंका तँ नहि भ’ गेल छैक ?’ ़़़ फुलियाकेँ भेलैक जेना हाथ–पैर फुलि गेल होइक । मुदा, करो की ? दोसर कोनो उपायो तँ नहि छैक । भागत तँ मारलि जाएत । होइत–होइत कहुँ अहिना पकड़ि कए ल’ गेलैक तँ क्रूर यातनामे पड़ि जाएत । नहि जानि की की भोगए पड़तैक ? ़़़ फुलिया आँचरसँ अपन गाल पोछैति अछि । ओकरा आशाक किरण देखाइत छैक । ओकरा लगैत छैक एकरासभकेँ किछु मालूम नहि छैक । मालूम रहितैक तँ कखन ने पकड़ि कए ल’ गेल रहितैक । ़़़ ओ फेर स्थिनर भ’ जाइत अछि । कनेक आओर देखति । आ फुलिया औंघाएक अभिनय करए लगैत अछि ।
‘ फुलिया सबेरे औंघाए लगलेँ ?’ — हवल्दानर टोकि दैत छैक ।
‘आब अबेर नइ भेलैक ?’ — फुलिया दुनू हाथ माथक उपर ल’ जाइत देह–हाथ झारक अभिनय करैति कहैति अछि । ़़़ पुलिसबासभ उठि जाइत छैक । ओकरा लगैत छैक ठीके एकरासभकेँ किछु मालूम नहि छैक । कोनो शंको नहि छैक । बुझाइत छैक जेना हेराइत दम किछु पलटलैकअऽ ! ओ ठाढ भ’ जाइत अछि । मनेमन हिसाब जोड़ए लगैति अछि ।
‘ कतेक भेलौक ?’— हवल्दाइर भूलोटन पुछैत छैक ।
‘ तीन सय बाबन । ’ — फुलिया संयत होइत कहैति अछि । हवल्दाठर पनसहिया दैत छैक आ फुलियासँ फिर्ता लए आगाँ बढि जाइत अछि । पाछाँ–पाछाँ दोसर पुलिसबासभ सेहो बढि जाइत छैक । फुलिया दोकानक केबाड़सभ बन्दा करैति अछि । केबाड़ बन्दर होइते लगैत छैक जेना ओ पताकए खसि पड़ति । ओ बैसि जाइत अछि । आँखिसँ दहोबहो नोर टघरए लगैत छैक । ओ कोशिश करैति अछि जे कोनो आवाज नहि निकलैक । कनेको आवाज ओकरा बड़का संकटमे ढ़केल देतैक । ओ दुनू पएर पसारिकए टाटमे अङ्गोठि कए कानए लगैत अछि । पूरा खुलिकए स्थिकर भ’ गेल पसरल आँखिसँ नोरक दू धार ओकर गालपर टघरैत टप–टप खसए लगैत छैक ।
ओ सोचए लगैति अछि, ओकरापर ठीके बज्रपात भेल छैक मुदा ओहि बज्रपातक कारण के ? ओ स्वियं अथवा केओ आओर ? ओ ककरालेल कनैत अछि ? ओकरालेल अथवा स्वपयं अपनालेल ? ओकरा लगैत छैक जेना आ कोनो तेज बहावक नदीक मोइनमे फँसि गेलि होए आ पताइत–पताइत ओ मोनिमे आब समा जाएति । ओतए ओकरा बचाबएबला आ ओहिसँ उबारएबला केओ नहि छैक । शायद आब भगवानो नहि ! प्रकृतिक नियममे ओ ओझराए गेलि अछि । ़़़ ओ अतीतमे ठेला जाइति अछि । शायद ओकरालेल काल पाछाँ घसकि गेल छैक, वर्त्तमानसँ अतीतमे ़़़ ! फुलियाक अतीतक सम्पू्र्ण परतसभ एक–एक क’ खुजए लगैत छैक !!
पूर्णे आ ओकरि सम्बओन्ध नेनपनेसँ छैक । पूर्णे नङ्टे डड़ाडोरि पहिरने ओकरासंगे गोली–गोली खेलैक । देहपर किछु नहि, डड़ाडोरिमे मलहाक जालक घुँघरु, बनेलक दाँत आ ललका मूँगा । फुलियोक देहपर कथु थोड़े रहैक । बस, ठेहुनसँ उपर जाँघतक ओकरि मायक फटलाहा साड़ीक टुकड़ा रहैत छलैक । डाँड़सँ उपर पूरा खालीये । हँ, गर्दनमे अवस्सेट करजन्नीडक ललकामाला लटकैत रहैत छलैक । जखन ओ गोली फेकैति छलि घुच्ची मे तँ माला झुलि कए पाछाँ लटकि जाइत छलैक । घुच्चीडमे गोली पिलतहिं यदि पूर्णे हारैत रहैत छल तँ खौंझाबए लगैत छलैक — ‘फुलिया, माला पाछाँ चलि गेलौक ! ़़़ छाती उदास भ’ गेलौक ?’ ओहो थोड़े छोड़ैत छलैकि — ‘ आ तोँ जखन फेकैत छाँ तखन जे तोहर डाँड़ा झुलैत छौक, ढ़उसा बेङ्गक मुँह जकाँ ़़़ ढ़प–ढ़प !’ ़़़ तकरबाद दुनूमे झगड़ा भ’ जाइक आ खेल भँड़ा जाइक । दुनू अपन गोली समेटैत कनैत बिदा भ’ जाय ।
फुलिया आ पूर्णेक घनिष्टपता बढ़िते गेलैक । भिनसरसँ साँझधरि दुनू संगहिं रहए । झगड़ो होइक मुदा कहियो पूर्णे इशारासँ हँसाहँसाकए मना लैक तँ कहियो ई अपने मुँह फुलाकए पुरनी पोखरिक भीड़परक पीपरतर बैसि जाय । पूर्णेकेँ आबहिं पडैक । पूर्णे महीष चराबए लागल तँ ओ बकरी । संगक क्रम कहियो नहि छुटलैक ।
पूर्णे स्कूकल जाए लागल तँ कने ओकरा बुझाएल रहैक । ओ अपन बाउकेँ कए दिन कहलकैक जे ओहो स्कूपल जाएति मुदा कोनो सुनबाई नहि भेलैक । ़़़ बाप भरि दिन दारुमे मस्त रहैक । लोक कहैक चौधरी थारु दारुमे बर्बाद भ’ गेल । ओकर बाप–दादाक दरबज्जानपर चरि–चरिटा महीष रहैत छलैक । कहाँदोन, कार्कीसभ पहाड़सँ मधेशमे गाय चराबए आएल रहैक आ एतहिं बैसि गेलैक । एकर बाप कार्कीसभक संग मगरसभक दारु पिअए लागल । अपनो पिअए आ कार्कीसभकेँ पिअएबो करए । बस, बर्बादी शुरु भ’ गेलैक । कर्जा बढ़लैक आ खेत बिकाए लगलैक । धूर्त कार्कीसभ खेत किनएलेल बिलाई जकाँ कान थपने रहैत छलैक । ़़़ धीरे–धीरे सभ किछु बिकाइत चलि गेलैक । कार्कीसभ धनीक भ’ गेल आ चौधरी थारु हरबाह । आब ओकरेसभमे हरबाही करैत अछि !
फुलियाकेँ पूरा याद छैक । ओ तखन दोसर जुक्ति निकालने रहए । मायकेँ कहने रहैक जे ओ आब घास काटति । मालजालक देखभाल करत । माय बड्ड खुश भेल रहैकि । बाउकेँ कहने रहैक जे बेटी आब नम्हिर भ’ गेलि अछि आ घरक विचार करए लागलि अछि । जखन पूर्णेक स्कूील जाएक समय होइक फुलिया सभ दिन छिट्टी ल’ कए निकलि जाय । बतिआइत जाए आ बेरियामे संगहिं घुरए । स्कू लक गप्प –सप्पय ओकरा नीक लगैक । पूर्णे सभ खेसरा सुनबैक । ओकरा लगैक, कहुना ओहो स्कूएलमे पढ़ैति । ओ मायसँ कए बेर कहने रहैक जे स्कूपलमे कहुना नाम लिखा दौक । ओ घासो काटि कए सभ दिन अनबे करति । मुदा माय नहि मानलकैक । कहाँदोन बेटी पढ़ि कए करतैकि की ? अन्तएमे ओ थाकिहेरि गेलि । आई ओ पढ़लि रहैति तँ की एना होइतैक ? ओ फफकए लागलि । लगलैक जेना करेज उनटि जएतैक ।
पूर्णेसँ फुलियाक संगत छुटलैक नहि । धरमपुरसँ जखन ओकरा माँगए अएलैक तँ फुलियाक बिआहक चर्च बढ़लैक । ओ पूर्णेसँ सलाह कएने रहए । पूर्णे कहलैक जे ओ मुक्ति अभियानमे लागल अछि । समय अनुकूल होइते ओकरा ल’ क’ जएतैक आ धूमधामसँ बिआह करतैक । ओ डटलि रहए । पूर्णेक स्व र फुलियालेल गोसाईंक आदेश जकाँ होइक । ओकरा बड्ड नीक लगैक । जाहि अधिकारसँ पूर्णे फुलियाकेँ निर्देशित करैक तकर गर्मी ओकरा गद्गदा दैक । ़़़ ओ डटलि रहलि । मायकेँ साफ–साफ कहि देलकैकि । पहिने तँ माय बुझओलकैकि जे ओ मगर अछि आ फुलिया थारु । कहियो मेल नहि हएतैक । माइनजन ओकरासभकेँ बाड़ि देतैक से अलगे । मुदा फुलिया पूर्णेक बातपर अड़लि रहलि । ़़़ एक दिन ओकरा बाउ बड्ड पीटलकैक । जखन पूर्णेकेँ मालूम भेलैक तँ ओ तमतमा गेल रहए आ बाउकेँ मारए जाइत रहए । फुलिया कहुना कानिखिचि कए मनओने रहैकि । तखन तय भेलैक जे ओ घरसँ भागति । ढल्केएमे चायक दोकान खोलिकए बैसति मुदा एकदम गुपचुप, जाधरि समय अनुकूल नहि भ’ जएतैक । ़़़ ओकरा लगलैक जे ओ तहिया गल्तीत कएने रहए । मारि खाइयो कए घरेमे रहैति तँ एना नहि होइतैक । ओ फेर फफकए लगैति अछि ।
कहाँदोन पूर्णे जनयुद्धमे लागल रहए । महीना दू महीनापर ओकरा लग अबैक । मौका भेटैक तँ दू बात बतिआइक । फुलिया कए बेर कहैकि जे ओ कोन चीजमे लागि गेल अछि ? एहिसँ की हएतैक ? शुरु–शुरुमे तँ पूर्णे बड्ड जोशमे रहए मुदा बादमे ओकरो लागि गेल रहैक जे एहिसँ मुक्ति नहि भेटतैक । मुक्तिक लेल समाजेमे लड़ए पड़तैक । लोककेँ सम्झाेबए पड़तैक । समय तँ जरुर लगतैक मुदा एक्केगटा यएह उपाय छैक । मारकाटसँ किछु हएतैक नहि । फुलिया कए बेर कहलकैक जे ओ घरेमे घुरि जाएति । आब एतए ओकरा रहल नहि जाइत छैक । मुदा, पूर्णे कहैक जे जल्दीरये ओहो निकलत आ ओकरा ल’ कए कतहु चलि जाएत । ओ इहो कहैक जे ओ ओ फँसि गेल अछि । सोझे निकलनाइ सम्भव नहि छैक । फुलिया कनेक आओर प्रतिक्षा करौक । फुलिया ओकर संगक लोभ संवरण नहि कए सकलि । प्रतिक्षा करिते रहलि । काश, ओ घर घुरि गेल रहैति । बरु असगरे जीवन बिता दित । एहि ब्ाीच ओकर बाउ मरि गेल रहैक । मालूम भेलैक, मुदा मन मसोसिकए रहि गेल । घर नहि गेल । कहाँदोन ओकरि माय गोबर बिछिकए जीवन चला रहल छैकि । भाय अलगे कमाइखाइ छैक । ओ जाइत तँ मायोकेँ उसाँस होइतैक । कहुना रहैति ! ़़़ फुलिया अपन माथ ठेहुनपर राखि सिसकए लगैति अछि ।
आई बेरियामे ओकरा मालूम भेलैक जे पूर्णे एतए आएल रहय । कहाँदोन बनिनियाँक कुसियारक खेतमे नुकाएल रहैक । पुलिसकेँ खबरि भेट गेल रहैक आ चारु भरसँ घेरि कए गोली बरखा देने रहैक । पूर्णे मारल गेल रहय । फुलियाकेँ लगैत छैक जेना ओ ओकरेसँ भेटए आएल रहैक । शायद एहि बेर ओ साँचे ओकरा ल’ क’ भागए चाहैत रहए । दूर बहुत दूर जतए कोनो भय आ त्रास नहि होइक । खाली ओकर संग आ रंगबिरंगक रंग होइक । मुदा ओ असगरे अपने चलि गेल । कहाँदोन ओकर देह लाल खूनसँ रंगा गेल रहैक । ़़़ फुलिया अपन झोंटा नोचए लगैत अछि । आँखिसँ नोरक धार जोड–जोड़सँ टघरए लगैत छैक ।
ओकर फाटक खटाक् आवाज करैत खुलि जाइत छैक । हवल्दाआर भूलोटन प्रवेश करैत अछि । सकपकाएलि फुलिया ठकमका कए ठाढ़ भ’ जाइति अछि । ओकरा लगैत छैक भेद खुलि गेल छैक । आब ओकरा कोई नहि बचाबए सकतैक । अवर्णनीय यातनाक दौरसँ गुजरए पड़तैक । एहिसँ मुक्तिक एकहिटा उपाय छैक जे ओ पूर्णे लग चलि जाय । मुदा कोना ? आब एकरो बेर नहि छैक । ओ परिछाइत छागर जकाँ काँपि जाइत अछि । ़़़ भूलोटन आगाँ बढ़ैत छैक । मुँहपर हाथ धए ओकरा चुप रहक इशारा करैति फुसफुसाइत छैक — ‘ फुलिया, ़़़ ई तोहर साड़ी छौक । ़़़ बिआहक लाल जोड़ा ! ़़़ पूर्णेक जेबीमे रहैक । हम सभसँ पहिने लाश लग पहुँचल रहिऐक । ई निकालि लेलिऐक । ़़़ दोसर जनौक नहि जनौक, हम तँ सभ किछु जनै छिऔक । ़़़ तोँ छापामार तँ नहि मुदा पूर्णेक प्रेमिका अवस्से, छह ! ़़़ तोँ एखने भागि जाह । ़़़ नहि तँ काल्हि भोरे तोरा पकड़ि लेतौक । ़़़ मुदा एहि सभलेल तोरा एक बेर ़़़ खाली एक बेर ़़़ हमरा भोगए देबए पडतौक ! ’ भूलोटनक आँखिमे जेना पिशाच चढ़ल रहैक । ओ साड़ी फैलाए देलकैक । फुलियाक मन भेलैक ओ साड़ी छिनि लेअए मुदा से सम्भ़व नहि रहैक । ़़़ भूलोटन मुस्कालइत आगाँ बढ़ैत गेलैक । फुलिया टाटदिस घसकैति गेलि । ओकरो आँखिपर जेना देवी चढ़ि गेल होइक । मुँह सेहो बिकराल बनैत चलि गेलैक । ओ सोचि लेलकि आई मुक्ति लैये क’ रहत । ओ पूर्णेलग अपन चुनल स्था नपर चलि जाएति । ़़़ ओकर नजरि स्टूिलपरक नवका छुरीपर गेलैक । ओ छुरी उठा लेलकि आ सोझे भूलोटनक पेटमे भोंकि देलकि । एक, दू, तीन, चारि ़़़ । भूलोटन घबराए गेल । ओ साड़ी पुलिया देहपर फेक देलक । आ अपन दहिना हाथसँ पेस्तौकल निकालि ताबड़तोड़ गोली दागि देलक । एक, दू, तीन, चारि ़़़ । दुनू हहाकए खसल । ़़़ भूलोटन मुँहे भरे आ फुलिया साड़ीमे ओझराइत !
परात भेने सभ अखबार घटनाक विविरणसँ भरल रहैक । किछुमे लिखल रहैक जे छापामार वीराङ्गना फुलिया शहादत प्राप्तट कइलीह, अन्तििम धरि लड़ैत–लड़ैत । तँ दोसरसभमे लिखल रहैक महिला छापामारसँ मुठभेड़मे हवल्दा र भूलोटन शहीद भेल । ़़़ छापामार फुलिया चौधरी मारलि गेलि ।
जयकान्त मिश्रपर विशेष
१.डॉ. गंगेश गुंजन २. विद्या मिश्र
.डॉ. गंगेश गुंजन
जयकांत बाबूक निध्अन मैथिली-मिथिला आ मैथिलक एक महान पोथीक पुस्तकालयमे सजा देबाक ऐतिहासिक शोकक अवसर जेकाँ थीक। पोथी, अध्याय नहि, पोथी। सम्प्रति तँ बहुत महान क्षति। हुनक मौलिकता मैथिलीक लौकिक एवम शास्त्रीय बुद्धि समंवय आ व्यवहारक अति दूरगामी दृष्टांत बनल। उर्दूक आधुनिक गालिब फिराक गोरखपुरी गर्वोक्ति छनि
“आने वाली नस्लें तुम से रश्क करेंगी हम असरो
जब होगा मालूम उन्हें तुम ने फिराक को देखा है”।
हमरा लोकनिक पीढ़ी जयकांत बाबूक स्नेह शिक्षाक अपन एहि सौभाग्यपर अवश्ये क्रितार्थ बनत। संस्था सेहो मरि जाइत छैक। किताब जीवित रहैत छैक।
कतोक गोटे केँ संभव जे नहियो रुचन्हि हमर ई कथन मुदा हमारा अपन अंतःकरण सँ ई कहि रहल छी जे जयकांत बाबू मैथिलीक आधुनिक वेद छथि!
भाइजी काका- डॉ. जयकान्त मिश्रक स्मरण
विद्या मिश्र
हम बहुत छोट रही, भरिसक स्कूलक दिन छल, जखन कखनहु हमर घरमे अंग्रेजीक विद्वान, कवि, मैथिली लेखकक चर्चा होइत रहए, लोक सदिखन डॉ. जयकान्त मिश्रक चरचा करिते रहथि। ओ ओहि समयमे हमर सभसँ पैघ मामाजीक साढ़ू रहथि। नेनपनमे हम मैथिल आर मिथिलाक विकास आ उन्नतिक प्रति हुनकर समर्पण आ साहित्यमे हुनकर योगदानसँ बड्ड प्रभावित रही। ओ हमरा लेल आदर्श रहथि..प्रशंसा करी आ सदैव हुनकासँ भेंट करबाक आ देखबाक लेल लालायित रही।
हम अपन स्नातक विज्ञानक द्वितीय वर्षमे रही जहिया डॉ. जयकान्त मिश्रक सभसँ छोट बेटा अपन पितियौतक घरपर धनबाद आएल रहथि। आ हमर बाबूजी तहिया ओतहि पदस्थापित रहथि, से ओ सभ हमरो सभक अहिठाम भेँट करबाक लेल आएलाह। हमरासँ भेँट कएलाक बाद, गप कएलाक बाद ओ हमर बाबूजीसँ कहलन्हि…अहाँ किए नहि हमर पितियौत हेमकान्त मिश्रसँ बिन्नी (हम) क विवाहलेल प्रस्ताव अनैत छी। आ एतए देखू.. हमर डैड हुनका सभ लग प्रस्ताव रखैत छथि आ एक मासक भीतरे हम हेमक संग विवाहित भऽ जाइत छी।
जखन हम सुनलहुँ जे हमर विवाह डॉ. जयकान्त मिश्रक भातिजक संग होमए जा रहल अछि..हम बड्ड प्रसन्न भेलहुँ आ शीघ्रहि हुनकर संग हमर सम्बन्ध परिवर्तित भऽ गेल किएक तँ हम आब ओहि परिवारक पुतोहु रही, विद्वान आ लेखकक परिवारक।
हम डॉ. हरिवंश राय बच्चनसँ बहुत नजदीक रही, पत्राचार माध्यमसँ, हुनकर परामर्श अवसरपर भेटए आ पारस्परिक रुचि हमरा सभ बाँटी। ओना तँ ओ हमरासँ बड्ड पैघ रहथि मुदा तैयो हमरा सभ एक दोसारासँ गप बाँटी आ एक-दोसराक चिन्ता करी, से हम हुनका कहलहुँ जे अहाँ प्रसन्न होएब जे हम इलाहाबादक डॉ. जयकान्त मिश्रक भातिजक संग विवाहित होमए जा रहल छी। हमरा जवाब भेटल जे हमर विवाह एकटा विद्वानक परिवारमे होमए जा रहल अछि, ई वैह छथि जिनका हम इलाहाबाद विश्वविद्यालयक अंग्रेजीक विभागाध्यक्षक अपन प्रभार देने रहियन्हि आ ओ सर्वदा हमरा अपन गुरु मानैत छथि। आ हुनकर पिता डॉ. उमेश मिश्रकेँ हम अपन गुरु मानैत छियन्हि। ओहि परिवारक ओ जे प्रशंसात्मक वर्णन कएलन्हि से आह्लादकारी रहए आ तकरा सोचैत एखनो हम उत्फुल्लित भऽ जाइत छी।
हम सभ १९९९ ई. मे संयुक्त राज्य अमेरिकामे बसि गेलहुँ मुदा हमरा सभक हृदय, आत्मा आ मस्तिष्क सर्वदा इलाहाबादमे रहैत छी आ त्रिवेणीपर भेल सभ कर्मकेँ अनुभव करैत छी हमरा सभ ओ सभ छोट-छीन काज करैत छी जे परिवारक प्रति आदर आ प्रेमक भाग अछि। हुनकर समर्पण, परम्परा, सरलता आ संस्कृतिक प्रति लगाव अनुकरणीय अछि। हम सभ हुनकर परिवारक मुखिया, गुरु आ भाइजी काकाक रूपमे क्षति सदैव अनुभव करब। ई परिवार आ समाजक लेल एकटा पैघ क्षति अछि।
होलीक संदेश
डा. चन्देवश्वलर शाह
होलीक रंग–अबीरक खेल खेल्बासँ पहिने सम्महत जराएब (होलीका दहन) आवश्यिक होइत छैक । शास्त्री य वर्णन अछि जे भक्तब प्रह्लादक विष्णुम भक्त्तिएसँरुष्टद भेल हुनके पिता देवराज हिरण्यककश्यीपु जे स्वमयं के ईश्व र मौनत छल, भक्तत प्रह्लादकें मारि देवाक लेल अनेक प्रयत्न् कयलाक बादो जखन असफल होइत गेल तँ अपन बहिन होलिका कें बरदान में प्राप्तह भेल आगिमे नहि जरएबला चछरिक उपयोग करैत अपन स्वा र्थ पुरा करबाक लेल प्रह्लाद सहित आगिमे प्रवेश करबाक लेल आज्ञा देलक, भगावनक कृपासँ ओ चछरि अपन प्रभावसं प्रह्लादक रक्षा कएलक आ होलिका ओही आगिमे भष्मद भऽगेल । एही प्रकारसँ होलिकाक अवसानपर लोक खुशी मनौलक जे एखन एकटा पर्वक रुपमे समाजमे विद्यमान अघि । एहि पर्वक प्रसंग मे इएह कथा सम्पूुर्ण नहि अछि, आनो कतेक कथा एहि प्रसंगमे कहल जाइत अछि तथापि एहि कथाक प्रचार आन कथासँ आधिक अछि ।
होली पर्वक एहि कथासँ अपना अपना बुद्धि विवेक अनुरुप अनेक तरहक संंदेश ग्रहण कएल जा सकैत अछि । जेना आसुरी प्रवृतिक होलिका जे समाजकें अपन स्वानभाव अनुरुप अनेक तरहक कष्टछ दैत छलैक, तकर मृत्यु भेला पर लोक खुशी मनौलक । अर्थात जे किओ व्यवक्ति समाजमे अन्याैय अत्या चार करत, समाजक लोक तत्काील यदि विरोध नहियो करैत छैक तँ तकर ई मतलब नहि छैक जे ओ समाज ओकर अत्या चार सहर्ष स्वीवकार करैत छैक । दोसर बात जे अन्या यी, अत्यायचारीकेँ अकाल मृत्यर प्राप्तम होइत छैक । यदि होलिका प्रह्लादकेँ आगिमे जरएवाक लेल उद्यत नहि होइत तँ अकालमे ओकर मृत्यक नहि होइतैक । तेसर बात जे एहि कथाक मुख्यव पात्र हिरण्यलकश्य पु जे अपन धन बलसँ प्राप्तन सुख भोगसँ एतेक माति गेल छल जे ओकरा बुझाइत छलैक जे धनक बलसँ सब किछु सम्भ व छैक, ईश्वसरकेँ एहि सेँ बेसी की प्राप्त छैक, जे हमरा प्राप्तल नहि अछि । जखन सब तरहक सामर्थ्यप हमरा प्राप्तए अछि तखन ईश्वपर हमरासेँ पैघ नहि अछि, हमहीँ ईश्वतर छी । ओ ईश्व।रीय सत्ताक विरोध कैरत गेल आ अन्तरमे ओकर की दशा भ.ेलैक से सवकेँ बुम�ले अछि । अर्थात् अहंकारीक अहम् सबदिन नहि रहैत छैक । चारिम बात ईश्व्रीय शक्ति अथवा आशीर्वाद जँ ककरो प्राप्ता होइत छैक तँ ओकर उपयोग जनकल्या णमें करबाक चाही नहि कि जनविरोधी कार्यमें । होलिका केँ जे चहरि बरदानमे प्राप्तउ भेल छलैक ओहिसेँ आगि ओकरा लेल संतापक बस्तुो नहि छलैक, परन्तुा जखन होलिका एकर प्रयोग दोसराक जान लेवाक लेल कयलक तै ओकर अपने जान चलि गेलैक । एहि तरहेँ होलिका आओर प्रह्लादक अग्निख प्रवेशक सन्दसर्भमे जे कथा प्रचलित अछि ताहिसेँ अनेको संदेश ग्रहण कएल जा सकैत अघि ।
होलीक कथा प्रसँगकेँ ध्याणनमे राखि ओहिसँ सँदेश ग्रहण करैत अपना जीवनमे सफलता प्राप्तिेक लेल सबकेँ सचेत रहबाक चाहि । जेना होली मनएबाक प्रसंग अछि जे होलीसँ पहिलका राति मे सम्मलत् जराओल जाएत । सम्मकत् जरएबाक लेल लकडी–काठीक जरुरत होइत छैक, ई लकडी–काठी कानो एक व्यलक्ति नहि दैत छैक । होलीक सम्मजत् जरएबाक लेल टोलक किछ सक्रिय व्यैक्तिा कतहुकतहु सँ लोकक लकडी–काठी अथवा ओइने चीज उठा कऽ चुप्पे अनैत अछि । यदि किओ ककरो घर बनएबाक लेल कतौ राखल लकडी लाबी कऽजरा दैत छैक, चाहे एक गोटाक बहुत लकडी–काठी लऽ अबैत छैक तँ ओकर समाजमे केहन प्रभाव हैतैक ताहि पर ध्याएन देबाक चाहि । तहिना होलीक दिन पर्वक दिन छैक । नीक भोजनक नामपर यदि किओ ऋण करैत अछि अथवा मस्तिदक नामपर भाँग धथुर, दारु–तारीक अधिक प्रयोग करैत अछि, त ओकर प्रतिफल सबके देखल नहियो हएत त सुनल जरुर हएत, तेँ सचेत रहव सबहक लेल कल्या णकारी बात छैक । तहिना रंग–अबीर खेलबाक नामपर किओ अलकतरा त किओ इनामेल सनक रंगक प्रयोग कऽ बहादुरी वा मस्ती करैत अछि तेँ प्रयोग कयनिहारक मस्तीत आ ओही सेँ प्रभावित व्य क्तििक तकलीफ कोन अधिक छैक से तराजू पर नहि जोखल जा सकत, एकटा अनुभव करबाक लेल नीक भावना रहल हृदयक जरुरत छैक । यदि किओ कोनो बिमार, व्ययक्तिकेँ बलपूर्वक रंंग अबीर लगा कऽ ओकर रोग बढा दैत छैक अथवा एहने कोनो अप्रिय काज भाँगक जोश के करैत अछि तँ ओकरा नीक किओ नहि कहतैक । अर्थात कोनो काज करबाक लेल सीमाक भीतर काज सम्पशन्नछ करब बुद्धिमानी छैक ।
सब तरहक बन्धान, बाधा व्य वधान रहितहुँ जेना लोककेँ अपन लक्ष्य पर आगू बढब आवश्यकक होइत छैक, तहिना अपन संस्कृति परम्प राक रक्षा आ निरन्तेरता देब सेँहो दायित्वर बनैत छैक । एहने अवस्थाछक मार्गदर्शन महाकवि विद्यापतिक एकटा गीतमे अछि—
आजु नाथ एक व्रत महासुख लागत हे
तोँहेँ शिव धरु नटवेश नाँच देखाबहु हे ।
पार्वतीक एहि आग्रहपर महादेव अपन बात करैत छथिन्हज जे जौं नाँचब तँ शिरक गंगाक धार बहि जाएत धरती जलमग्नि भऽ जेतैक, गलाक सर्प चारु दिस जहिँ तहिँ भऽ जाएत अनर्थ भऽ जेतैक । एहिसँ अनेक व्यीवधानक सुनबैत छथिन्हब । इ सबटा बात सत्यद छै, एहन सम्भतव छलैक मुद्दा ओही गीतक अंतिम पँक्तिथमे विद्यापति लिखने छथि जे ‘राखल गौराक मान कि नाँच देखावल हे ।’ अर्थात हमरा सभक क्रियाकलाप बुद्धिमानी पूर्वक अपन आ समाजक हितमे होयबाक चाहि । होली पर्वसेँ सबके ई सन्दे श ग्रहण करबाक चाहि ।
सुभाषचन्द्र यादवजीक कथा संग्रह -बनैत-बिगड़ैत
विवेचना- गजेन्द्र ठाकुर
तीन टा नामित पात्र । माला, ओकर पति सत्तो आ पोती मुनियाँ ।
गाम घरक जे सास-पुतोहुक गप छैक, सेहन्ता रहि गेल जे कहियो नहेलाक बाद खाइ लेल पुछितए, एहन सन। मुदा सैह बेटा-पुतोहु जखन बाहर चलि जाइत छथि तँ वैह सासु कार कौआक टाहिपर चिन्तित होमए लगैत छथि। माइग्रेशनक बादक गामक यथार्थकेँ चित्रित करैत अछि ई कथा। सत्तोक संग कौआ सेहो एक दिन बिलाऽ जाएत आ मुनियाँ कौआ आ दादा दुनूकेँ तकैत रह्त।
अपन-अपन दुःख
पत्नीक अपन अवहेलनाक स्थितिमेँ धीया-पुताकेँ सरापैत छथि, रातिमे धीया-पुताक खेनाइ खा लेबा उत्तर भनसाघरक ताला बन्द रहबाक स्थितिमे पत्नीक भूखल रहब आ पतिक फोंफक स्वरसँ कुपित होएब स्वाभाविक। सभक अपन संसार छैक। लोक बुझैए जे ओकरे संसारक सुख आ दुःख मात्र सम्पूर्ण छैक मुदा से नहि अछि। सभक अपन सुख-दुःख छैक, अपन आशा आ आकांक्षा छैक।
असुरक्षित
ट्रेनसँ उतरलाक बाद घरक २० मिनटक रस्ता राति जतेक असुरक्षित भऽ गेल अछि तकर सचित्र वर्णन ई कथा करैत अछि। पहिने तँ एहन नहि रहैक- ई अछि लोकक मानसिक अवस्था। मुदा एहि तरहक समस्या दिस ककरो ध्यान कहाँ छैक। पैघ-पैघ समस्या, उदारीकरण आ की-की पर मीडिआक ध्यान छैक।
आतंक
पुरान संगी हरिवंशसँ लेखकक भेँट कार्यालयमे होइत छन्हि। लेखकक दाखिल-खारिज बला काज एहि लऽ कऽ नहि भेलन्हि जे हरिवंशक स्थानान्तरणक पश्चात् ने क्यो हुनकासँ घूस लेलक आ ताहि द्वारे काजो नहि केलक। आइ काल्हि ऑफिसमे यैह हाल छैक, पाइ दऽ दियौक आ तखन काज नहि होअए तखन कहू! हरिवंशक बगेबानी घूसक अनेर पाइक कारण छल से दोसर किएक अपन पाइ छोड़त? लेखक आतंकित छथि।
ओ लड़की
हॉस्टलक लड़का-लड़कीक जीवनक बीच नवीन एकटा लड़कीक हाथमे ऐंठ खाली कप, जे ओहि लड़कीक आ ओकर प्रेमीक अछि, देखैत अछि। लड़की नवीनकेँ पुछैत छैक जे ओ केम्हर जा रहल अछि। नवीनकेँ होइत छैक जे ओ ओकरा अपनासँ दब बुझि कप फेंकबाक लेल पुछलक। नवीन ओकरा मना कऽ दैत अछि आ विचार सभ ओकर मोनमे घुरमैत रहैत छैक।
एकटा अन्त
ससुरक मृत्युपर लेखकक साढ़ू केश कटेने छथि आ लेखक नहि, एहिपर कैक तरहक गप होइत अछि। साढ़ू केश कटा कऽ निश्चिन्त छथि।
एकटा प्रेम कथा
पहिने जकरा घरमे फोन रहैत छल तकरा घरमे दोसराक फोन अबैत रहैत छल जे एकरा तँ ओकरा बजा दिअ। लेखकक घरमे फोन छलन्हि आ ओ एकटा प्रेमीकाक फोन अएलापर ओकर प्रेमीकेँ बजबैत रहैत छथि। प्रेमी मोबाइल कीनि लैत अछि से फोन आएब बन्द भऽ जाइत अछि। मुदा प्रेमी द्वारा नम्बर बदलि लेलापर प्रेमिकाक फोन फेरसँ लेखकक घरपर अबैत अछि। प्रेमिका प्रेमीक ममियौत बहिनक सखी रितु छथि आ लेखक ओकर सहायताक लेल चिन्तित भऽ जाइत छथि।
एकाकी
कुसेसर हॉस्पीटलमे छथि। हॉस्पीटलक सचित्र विवरण भेल अछि। ओतए एकटा स्त्री पतिक मृत्युक बाद कनैत-कनैत प्रायः सुति गेलि आ फेर निन्न टुटलापर कानए लागलि। एना होइत अछि।
कबाछु
चम्पीबलाक लेखक लग आएब, जाँघपर हाथ राखब। अभिजात्य संस्कारक लोकलग बैसल रहबाक कारणसँ लेखक द्वारा ओकर हाथ हटाएब, चम्पीबला द्वारा ई गप बाजब जे छुअल देहकेँ छूलामे कोन संकोच। लेखककेँ लगैत छन्हि जे ओ स्त्री छथि आ चम्पीबला ओकर पुरान यार। ठाम-कुठाम आ समय-कुसमयक महीन समझ चम्पीवलाकेँ नहि छइ, नहि तँ लेखक ओतेक गरमीयोमे चम्पी करा लैतए। चम्पीवलाक दीनतापर अफसोच भेलन्हि मुदा ओकर शी-इ-इ केँ मोन पाड़ैत वितृष्णा सेहो।
कारबार
लेखकक भेँट मिस्टर वर्मा, सिन्हा आ दू टा आर गोटेसँ सँ होइत अछि। बार मे सिन्हा दोस्ती आ बिजनेसकेँ फराक कहैत दू टा खिस्सा सुनबैत अछि। सभ चीजक मोल अछि, एहिपर एकटा दोस्तक वाइफ लेल टी.वी. किनबाक बाद फ्रिजक डिमान्ड अएबाक गपपर बीचेमे खतम भऽ जाइत अछि। दोसर खिस्सामे एकटा स्त्री पतिक जान बचबए लेल डॉक्टरक फीस देबाक लेल पूर्व प्रेमी लग जाइत अछि। पूर्व प्रेमी पाइ देबाक बदलामे ओकरा संगे राति बितबए लेल कहैत छैक। सिन्हा कथामे ककरो गलती नहि मानैत छथि, डॉक्टर बिना पाइ लेने किएक इलाज करत, पूर्व प्रेमी मँगनीमे पाइ किएक देत आ ओ स्त्री जे पूर्व प्रेमी संग राति नहि बिताओत तँ ओकर प्रेमी मरि जएतैक।
आब बारसँ लेखक निकलैत छथि तँ दरबानक सलाम मारलापर अहूमे पैसाक टनक सुनाइ पड़ए लगैत छन्हि।
कुश्ती
कथाक प्रारम्भ लुंगीपरक सुखाएल कड़गर भेल दागसँ शुरू होइत अछि। मुदा तुरत्ते स्पष्ट होइत अछि जे ओ से दाग नहि अछि वरन घावक दाग अछि। फेर हाटक कुश्तीमे गामक समस्याक निपटारा , हेल्थ सेन्टरक बन्द रहब, ओतए ईंटाक चोरिक च्ररचा अबैत अछि। छोट भाइ कोनो इलाजक क्रममे एलोपैथीसँ हटि कए होम्योपैथीपर विश्वास करए लगैत छथि, एहि गपक चरचा आएल अछि। लोक सभक घावक समाचार पुछबा लऽ अएनाइ आ लेखक द्वारा सभकेँ विस्तृत विवरण कहि सुनओनाइ मुदा उमरिमे कम वयसक कैक गोटेकेँ टारि देनाइ, ई सभ क्रम एकटा वातावरणक निर्माण करैत अछि।
कैनरी आइलैण्डक लारेल
सुभाष आ उपिया कथाक चरित्र छथि।
बिम्ब जेना निर्णय कोसीक धसना जकाँ। ममियौत भाइक चिट्ठी, कटारि देने नाहपर जएबाक, गेरुआ पानिक धारमे आएब, नाहक छीटपर उतारब, छीटक बादो बहुत दूर धरि जाँघ भरि पानिक रहब। धीपल बालुपर साइकिलकेँ ठेलैत देखि क्यो कहैत छन्हि- “साइकिल ससुरारिमे देलक-ए? कने बड़द जकाँ टिटकार दियौक”।
दीदी पीसा अहिठाम एहि गपक चरचा जे कोटक खातिर हुनकर बेटीक विवाह दू दिन रुकि गेल छलन्हि आ ईहो जे बेसी पढ़ने लोक बताह भऽ जाइत अछि।
सुभाष चाहियो कऽ दू सए टाका नहि माँगि पबैत छथि, दीदीक व्यवहार अस्पष्ट छन्हि, सुभाष आस्वस्त नहि छथि आ घुरि जाइत छथि।
तृष्णा
लेखककेँ अखिलन भेटैत छन्हि। श्रीलतासँ ओ अपन भेँटक विवरण कहि सुनबैत अछि। पाँचम दिन घुरलाक बाद ट्रेनमे ओ नहि भेटलीह। आब अखिलन की करत, विशाखापत्तनम आ विजयवाड़ाक बीचक रस्तामे चक्कर काटत आकि स्मृतिक संग दिन काटत।
दाना
मोहन इन्टरव्यू लेल गेल अछि, ओतए सहृदय चपरासी सूचित करैत छैक जे बाहरीकेँ नहि लैत छैक, पी.एच.डी. रहितए तँ कोनो बात रहितए। मोहनकेँ सभ चीज बीमार आ उदास लगैत रहए। फुद्दी आ मैना पावरोटीक टुकड़ीपर ची-ची करैत झपटैत रहए।
दृष्टि
पढ़ाइ खतम भेलाक बाद नोकरीक खोज , गाममे लोकसभक तीक्ष्ण कटाक्ष। फेर दक्षिण भारतीय पत्रकारक प्रेरणासँ कनियाँक विरोधक बावजूद गाममे लेखकक खेतीमे लागब।
नदी
गगनदेवक घरपर बिहारी आएल छैक। शहरमे ओकरा एक साल रहबाक छैक। गगनदेवकेँ ओकरा संग मकान खोजबाक क्रममे एकटा लड़कीसँ भेँट होइत छैक। ओकरा छोड़ि आगाँ बढ़ल तँ ई बुझलाक बादो जे आब ओकरासँ फेर भेँट नहि हेतइ ओ उल्लास आ प्रेमक अनुभूतिसँ भरि गेल।
परलय
बौकी बुनछेकक इन्तजारीमे अछि। मुदा धारमे पानि बढ़ि रहल छैक। कोशीक बाढ़ि बढ़ल आबि रहल छैक आ एम्हर माएक रद्द-दस्तसँ हाल-बेहाल छैक। माल-जाल भूखसँ डिकरैत रहै। रामचरनक घरमे अन्नपानि बेशी छैक से ओ सभकेँ नाहक इन्तजाम लेल कहैत छैक। बौकूक घरसँ कटनियाँ दूर रहै। मृत्यु आ विनाश बौकूकेँ कठोर बना देलकैक, मोह तोड़ि देलकैक। मुदा बरखा रुकि गेलैक। बौकू चीज सभकेँ चिन्हबाक आ स्मरण करबाक प्रयत्न करए लागल।
बात
नेबो दोकानपर नेबोवला आ एकटा लोकक बीचमे बहस सुनैत लेखक बीचमे बीचमे कूदि पड़ैत छथि। नेबोवलासँ एक गोटे अपन छत्ता माँगि रहल अछि जे ओ नीचाँ रखने रहए।
दुखक गप, लेखकक अनुसार, बेशी दिन धरि लोककेँ मोन रहैत छैक।
रंभा
रस्तामे एक स्त्री अबैत अछि। लेखक सोचैत छथि जे ई के छी, रम्भा, मेनका आकि…। ओकरा संग बेटा छैक, ओतेक सुन्नर नहि, कारण एकर वर सुन्दर नहि होएतैक। ओ गपशपमे कखनो लेखककेँ ससुर जकाँ, कखनो अपनाकेँ हुनकर बेटी तुल्य कहैत अछि। पहिने लेखककेँ खराप लगलन्हि। मुदा बादमे लेखककेँ नीक लगलन्हि। मुदा अन्तमे ओकर पएर छूबए लेल झुकब मुदा बिन छूने सोझ भऽ जाएब नहि बुझिमे अएलन्हि।
हमर गाम
लेखकक गामक रस्ता- कटनियाँसँ मेनाही गामक लोकक छिड़िआएब, बान्हक बीचमे अहुरिया काटैत लोक। कोसिकन्हाक लोक- जानवरक समान, जानवरक हालतमे। कटनियाँमे लेखकक घर कटि गेलन्हि से नथुनियाँ एहिठाम टिकैत छथि। मछबाहि आ चिड़ै बझाबऽ लेल नथुनी जोगार करैत अछि। जमीनक झगड़ा- एक हिस्सेदारक जमीन धारमे डूमल छैक से ओ लेखकक गहूमवला खेत हड़पए चाहैत अछि। शन आ स्त्रीक! पाछू लोक बेहाल अछि। स्त्रीक पाछू बिन कारणक लेखक पड़ि गेल छथि। यावत सभ कमलक घूर लग कपक अभावमे बेरा-बेरी चाह पिबैत छथि, फसिल कटि कऽ सिबननक एतए चलि जाइ-ए।
झौआ, कास, पटेरक जंगल जखन रहए, चिड़ै बड्ड आबए, आब कम अबैत अछि। खढ़िया, हरिन, माछ, काछु, डोका सभ खतम भऽ रहल छैक- जीवनक साधन दुर्लभ भऽ गेल अछि। साँझमे जमीनक पंचैती होइत अछि।
सत्तोक बकड़ी मरि गेलैक, पुतोहु एकर कारण सासुक सरापब कहैत अछि। सासु एकर कारण बलि गछलोपर पाठीसभकेँ बेचब कहैत छथि। सत्तोक बेटीक जौबनक उभारकेँ लेखक पुरुष सम्पर्कक साक्षी कहैत छथि, ओ एखन सासुर नहि बसैत छैक। सुकन रामक एहिठाम खाइत काल लेखककेँ संकोच भेलन्हि, जकरासँ उबरबाक लेल ओ बजलाह- आइ तोरा जाति बना लेलिअह। कोसी सभ भेदभावकेँ पाटि देलक, डोम, चमार, मुसहर, दुसाध, तेली, यादव सभ एके कलसँ पानि भरैत अछि। एके पटियापर बैसैत अछि।
कनियाँ-पुतरा
रस्तामे एकटा बचिया लेखकक पएर् छानि फेर ठेहुनपर माथ राखि निश्चिन्त अछि जेना माएक ठेहुनपर माथ रखने होए। जेना चम्पीवला लेखककेँ बुझाइय रहन्हि जे हुनका युवती बुझि रहल छलन्हि। नेबो सन कोनो कड़गर चीज लेखकसँ टकरेलन्हि। ई लड़कीक छाती छिऐ। लड़की निर्विकार रहए जेना बाप-दादा वा भाए बहिन सऽ सटल हो। लेखक सोचैत छथि, ई सीता बनत की द्रौपदी। राबन आ दुर्जोधनक आशंका लेखककेँ घेर लैत छन्हि।
(अगिला अंकमे)
विदेह
मैथिली साहित्य आन्दोलन
(c)२००८-०९. सर्वाधिकार लेखकाधीन आ’ जतय लेखकक नाम नहि अछि ततय संपादकाधीन। विदेह (पाक्षिक) संपादक- गजेन्द्र ठाकुर। एतय प्रकाशित रचना सभक कॉपीराइट लेखक लोकनिक लगमे रहतन्हि, मात्र एकर प्रथम प्रकाशनक/ आर्काइवक/ अंग्रेजी-संस्कृत अनुवादक ई-प्रकाशन/ आर्काइवक अधिकार एहि ई पत्रिकाकेँ छैक। रचनाकार अपन मौलिक आऽ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि) ggajendra@yahoo.co.in आकि ggajendra@videha.com केँ मेल अटैचमेण्टक रूपमेँ .doc, .docx, .rtf वा .txt फॉर्मेटमे पठा सकैत छथि। रचनाक संग रचनाकार अपन संक्षिप्त परिचय आ’ अपन स्कैन कएल गेल फोटो पठेताह, से आशा करैत छी। रचनाक अंतमे टाइप रहय, जे ई रचना मौलिक अछि, आऽ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। एहि ई पत्रिकाकेँ श्रीमति लक्ष्मी ठाकुर द्वारा मासक 1 आ’ 15 तिथिकेँ ई प्रकाशित कएल जाइत अछि।(c) 2008 सर्वाधिकार सुरक्षित। विदेहमे प्रकाशित सभटा रचना आ’ आर्काइवक सर्वाधिकार रचनाकार आ’ संग्रहकर्त्ताक लगमे छन्हि। रचनाक अनुवाद आ’ पुनः प्रकाशन किंवा आर्काइवक उपयोगक अधिकार किनबाक हेतु ggajendra@videha.co.in पर संपर्क करू। एहि साइटकेँ प्रीति झा ठाकुर, मधूलिका चौधरी आ’ रश्मि प्रिया द्वारा डिजाइन कएल गेल। सिद्धिरस्तु


text:
Tuesday, 26 January 2016
पद्य - १५० - कोइली (बाल कविता)
कोइली (बाल कविता)
कोइली कोइली सभ बजैत छी, पर के - के छी देखने ? *१
एक्कहि संगे बाजि उठल सभ, कोइली हम छी देखने ।।
जोतला खेतमे वा पड़तीमे, पानि जतए छै लागल ।
कारी - कारी बहुते कोइली, नाङ्गरि बीचसँ काटल ।।*२
नञि बौआसभ आ बुच्चीसभ, ओ तँऽ छी धनछुआ ।
कारी - कोइली, कारी - कौआ आ करिया - धनछुआ ।।
कोइली चिड़ै प्रवासी छै ओ दूर देशसँ आबए ।
भरि बसंत रहि, बरखा बादहिं, पुरना देश ओ भागए ।।*३
अबितहिं एहिठाँ गाछीमे ओ कू - कू राग अलापए ।
मज्जर, टिकला, आमक संग-संग ई आबाज हर्षाबए ।।
ऊँच गाछ पर घनगर पातक बीच नुका कऽ बैसए ।
तेँ मनुक्ख आबाज सुनए बस, कोकिल-छवि ने देखए।।
कोइली खोंता नञि बनबए, कौआ बनबैतछि खोंता ।
कोइली ताहिमे अण्डा पाड़ए, कौआ संग छै धोखा ।।*४
कौआ फरक ने बूझि पाबए, अपना - आनक अण्डामे ।
अण्डे नञि, ओ पोषए - पालए कोइलीयोक बच्चाकेँ ।।
पाँखि उगल बच्चा उड़ि भागल, अपना झुण्डक संगे ।
कौआ मूर्ख बनल कानैत अछि, दुनिञा रंग - बिरंगे ।।*४
संकेत आ किछु रोचक तथ्य -
*१ मैथिलीमे,
· कोइली - कारी रंगक चिड़ैविशेष जे कि भारतीय ओ आन वाङ्गमयसभमे अपन मधुर आबाजक लेल प्रशिद्ध अछि । हिन्दीमे एकरा कोयल आ अंग्रजीमे कुक्कू (CUCKOO) कहल जाइत अछि ।
· कोयली - आमक आँठीक भीतरमे उज्जर रंगक कोमल संरचनाविशेष ।
· मैथिलीमे “कोइली” आ “कोयली” श्रुतिसम भिन्नार्थक शब्द भेल । मतलब कि एहेन शब्दसभ जे सुनबामे एकरँगाह लगैत अछि पर ओकर अर्थ अलग−अलग होइत अछि ।
*२ - धियपुता सभ (आ किछु पैघ लोक सभ सेहो) कारी रंगक कारण भ्रमवश “करिया धनछुआ”केँ (BLACK DRONGO) कोइली कहि दैत छथि ।
*३ - देश = राजनैतिक सीमासँ अलग देश होयब जरूरी नञि = दूरस्थ स्थान वा भिन्न जलवायुबला क्षेत्रक द्योतक
*४ - सभ प्रकारक कोइली आ पपीहा शिशु-भरण परजीवी (BROODING PARASITE) होइत अछि । ओ अपन अण्डा कौआ, करिया धनछुआ, धनछुआ या एहि तरहक आन चिड़ैसभक खोंतामे दैत अछि जे कि शिशु-भरण पोषक (BROODING HOST) केर भूमिका निमाहैत अछि । शिशु-भरण परजीवी अपन अण्डा चोड़ा-नुका कऽ शिशु-भरण पोषकक खोंतामे दऽ दैत अछि आ शिशु-भरण पोषक अपन अण्डाक संग-संग परजीवीक अण्डाकेँ सेहो सऐत अछि, अण्डासँ बच्चाकेँ निखालेत अछि आ खोअबैत-पिउपैत अछि । उड़बा जोकर भेलापर परजीवी कोइली या पपीहाहक बच्चा अपना-अपना झुण्डमे भागि जाति अछि आ ताहि बच्चाकेँ भागि गेला पर स्त्री/मादा कौआकेँ उदास होइत सेहो देखल गेल अछि ।
अंग्रेजीक CUCKOO शब्द बहुत व्यापक अछि । एहि अन्तर्गत कोइली, पपीहा आदि बहुत रास गाबय बला चिड़ै सभ अबैत अछि । एकरा अन्तर्गत अंग्रेजीक KOEL / TRUE CUCKOO आ INDIAN CUCKOO शब्दसभसँ बोध होइबला चिड़ैसभकेँ राखब बेशी उचित होयत जे जीव-विज्ञानमे क्रमशः Eudynamys आ Cuculus वंशसभक (GENERA) सदस्य पक्षी अछि । ई दुनु तरहक चिड़ै भारतमे सेहो प्रायः हर भागमे पाओल जाइत अछि । ऊपरुका चित्रमे देखाओल कोइली Eudynamys वंशक अछि । सभ प्रकारक कोइली मे मात्र नर कोइलीये टा गबैत अछि संगहि पुरुष/नर-कोइलीक रंग कारी या अपेक्षाकृत गाढ़ रंगक होइत अछि तथा मादा/स्त्री-कोइली अपेक्षाकृत हल्लुक या कम गाढ़ रंगक होइत अछि ।
मैथिली पाक्षिक इण्टरनेट पत्रिका “विदेह” केर 194म अंक (15 जनबरी 2016) (वर्ष 9, मास 97, अंक 194) केर “बालानां कृते” स्तम्भमे प्रकाशित ।
Subscribe to: Post Comments (Atom)


text:
पाब्लो पिकासो
पाब्लो रुइज वाई पिकासो, पाब्लो पिकासोक नामसँ समेत चिनैत छल (स्पेनी: [ˈpaBlo piˈkaso]; जन्म: २५ अक्टोबर १८८१ – ८ अप्रिल १९७३), एकटा स्पेनी पेन्टर, मूर्तिकार, डिजाइनर, कवि तथा नाटकलेखक छल जे अपन जीवनक वयस्क समय फ्रान्समे बिताएने छल । ओ बिसौ शताब्दीक सबसँ चर्चित, विवादास्पद आ समृद्ध कलाकार छल । ओ अपन तीक्ष्ण रेखासभक प्रयोग करै घनवाद अभियानके जन्म देने छल । पिकासोक कलाकृतिसभ मानव कल्पनाक जीवित दश्तावेज अछि ।[२][३]
विषय सूचीसभ
बाल्यकाल[सम्पादन करी]
सन्दर्भ सामग्रीसभ[सम्पादन करी]
- ↑ "Pablo Picasso Biography", Biography.com, अभिगमन तिथि ११ अगस्त २०१४।
- ↑ "The Guitar, MoMA", Moma.org, अभिगमन तिथि ३ फरबरी २०१२।
- ↑ "Sculpture, Tate", Tate.org.uk, अभिगमन तिथि ३ फरबरी २०१२।
बाह्य जडीसभ[सम्पादन करी]


text:
> एहि पार-ओहि पार आस्थाक हिलकोर
लोक आस्थाक महान पर्व छठि समूचा भारत-नेपाल मे प्रमुखता सं मनाओल जाइत अछि. ई पावनि सभ धर्मावलम्बी लेल समान महत्व रखैत अछि. दुनू पार मिथिला मे एहि पावनि कें ल' लोक मे अपार आस्था अछि. हिन्दू सहित मुस्लिम ओ सिख समुदायक लोक ई पावनि मनबैत छथि. कातिक शुक्ल पक्षक षष्ठी कें मनाओल जायवला छठि सूर्योपासना केर अनुपम विधि-विधान लेल सेहो प्रचलित अछि. पारिवारिक सुख-स्मृद्धि तथा मनोवांछित फलप्राप्तिक लेल ई पावनि मनाओल जाइत अछि. छठ पूजा चार दिवसीय उत्सव अछि. व्रतधारी लगातार 36 घंटा व्रत रखैत छथि.
पहिल दिन कार्तिक शुक्ल चतुर्थी ‘नहाय-खाय’ केर रूप मे मनाओल जाइत अछि. दोसर दिन कातिक शुक्ल पंचमी कें छठिव्रती दिन भरि उपास क' सांझ मे अन्न ग्रहण करैत छथि, एकरा ‘खरना’ कहल जाइत अछि. तेसर दिन कार्तिक शुक्ल षष्ठी कें दिन मे छठि केर प्रसाद बनाओल जाइत अछि. सांझ मे जलकर पर जा सूर्य कें अरघ देल जाइत अछि. चारिम दिन कार्तिक शुक्ल सप्तमी कें भोरे उगैत सूर्य कें अरघ देल जाइत अछि. अंत मे छठिव्रती कांच दूध केर शरबत पी क' आ कनेक प्रसाद खा क' व्रत पूर्ण करैत छथि.
— मिथिमीडिया डेस्क